Stareţul Dionisie — Lumea în vremurile de pe urmă — voi. II 



Vremurile Din Urmă 



Ce-i drept, suntem în al VIH-lea veac! încep ispitele şi necazurile fiindcă se apropie împărăţia lui 
Antihrist. După cum scriu Sfinţii Părinţi în multe scrieri, omenirea trebuie să treacă prin două 
mari nenorociri, mari crize: un război îngrozitor şi împărăţia lui Antihrist Orice ar face, 
omenirea trebuie să treacă prin acestea. Care-o fi întăişi care o fi pe urmă numai Dumnezeu 
ştie. 

001. Unii Părinţi, unii creştini spun că sunt tot felul de semne ale sfârşitului lumii, iar altora li 
se pare că sunt exagerări. Dumneavoastră ce credeţi? Sunt semne ale sfârşitului lumii 
astăzi sau sunt unele exagerări? 

Nu-s exagerări. După toate scrierile Sfinţilor Părinţi, sigur, e in apropiere împărăţia lui Antihrist. Aşa 
socotesc eu, după cât am citit, după cum ne-au istorisit şi Părinţii vechi şi după cum scriu toate cărţile. 
După cum se văd lucrurile, cam suntem în apropiere. 

002. Totuşi, în România, în ultima vreme sunt mulţi tineri care se îndreaptă spre Biserică. 

Da, asta-i un har dumnezeiesc. Asta-i un har dumnezeiesc dat după vremurile în care creştinismul a 
suportat atâtea greutăţi din partea comunismului, când s-o scos tineretul din mănăstiri, şi câte alte 
greutăţi... E un har dumnezeiesc că tinerii, acuma, aleargă zi şi noapte să se facă monahi, că se fac re- 
staurări mănăstirilor şi altele. 

în ţară la noi este aşa, dar am auzit că în Bulgaria sunt foarte puţini monahi. Foarte puţini monahi şi 
monahii sunt. La noi e un har dumnezeiesc deosebit. Ei, judecăţile lui Dumnezeu, bunătatea lui 
Dumnezeu este mare peste toată omenirea. 

003. Părinte, dar dacă spuneţi că acestea sunt semne ale sfârşitului lumii, trebuie să ne 
înspăimânte aceste semne sau nu? 

Să ne pregătim! Să alegem ce-i bine de ce-i rău. Sigur. Să ne pregătim! Şi hai să zicem aşa, că 
Dumnezeu o mai lungeşte, că la El „o mie de ani, ca ziua de ieri care a trecut" 1 , dar noi să fim totdeauna 
gata, că nu ştii ziua şi ceasul când te ia Dumnezeu. Fie tânăr, fie bătrân, fie în etate mijlocie, trebuie să 



1 Psalmi 89, 4. 

fii pregătit Dar după scrierile Sfinţilor Părinţi, după cum auzim şi vedem, vine împărăţia lui Antihrist 
Vasăzică, ceva greu. (Conv. cu liderii ASCOR, 1996) 

Dacă în vremurile din urmă, de prigoană, nu vei mai găsi povăpxitor, se vor schimba, să zicem, canoa- 
nele, rânduielile, şi nu mai găseşti pe cineva în care să ai încredere, să-i ceri un sfat, ce faci? 

Are Dumnezeu grijă, are Dumnezeu grijă! Dacă noi am fi aproape de Dumnezeu, am vedea că îţi dă 
Dumnezeu sfat printr-o persoană de nimic, la care tu nu-i dai nici o importanţă. Persoana aceea îţi 
poate spune nişte cuvinte ca să te folosească. Are Dumnezeu grijă. Să ne rugăm lui Dumnezeu să ne 
lumineze mintea să nu greşim, să ne lumineze mintea ce să facem. 

004. Şi dacă unul zice într-un fel, altul zice altfel, cum îţi dai seama care-i sfatul mai bun ? 

Apoi, na! Cum ne-a lumina Dumnezeu în momentul acela. Că, dacă n-avem răutate în sufletul nostru, 
Dumnezeu face în aşa fel ca să ne mântuim. 

005. Şi cum se câştigă simplitatea asta ? 

Nerăutatea, asta-i simplitatea. Nerăutatea. Dacă ai smerita cugetare, ai câştigat, toate faptele bune ţi le 
aduce smerita cugetare. 

006. Adică părinţii de demult aveau simplitate şi acuma n-o mai găseşti, din cauza răutăţii, a 
vicleniei din noi sau a înălţării minţii? 

Din cauza mândriei. Că vezi, acuma lumea aşa-i, „nu este cel ce face bunătate, nu este până la unul", 
fiindcă toţi învaţă carte şi, învăţând carte, de-acuma toţi zic că-s deştepţi. Şi cu asta se dărâmă singuri. 
Da' asta-i toată lucrarea ispititorului. De mic copil eşti prost de dai în groapă şi tu zici că eşti deştept, 
(septembrie 1 999) 

Au proorocit Sfinţii Prooroci şi Sfinţii Apostoli că în al VUI-lea veac omenirea se osârduieşte să plece 
de sub stăpânirea lui Dumnezeu. 

Când eşti după stăpânirea lui Dumnezeu, faci ce-ţi hotărăşte Dumnezeu, ce ne-a zis însuşi Mântuitorul 
când S-a pogorât din Cer şi ce ne-au învăţat Sfinţii Prooroci de atâtea mii de ani. Dar în timpurile 
noastre a luat proporţii titanice înţelepciunea lumii acesteia. Şi vezi... numai de când am venit noi în 
Sfântul Munte, câte modificări şi câte înlesniri au ieşit pe faţa pământului, câte arme pentru distruge- 
rea întregii omeniri! 

Cum scria odată într-un ziar, când încă vedeam... [Părintele a rămas fără vedere în ultimii zece ani din 
viaţă, n.n.]. Spunea aşa, că atâta o progresat omenirea cu armamentul că, dacă l-ar întrebuinţa, ar arde 
toată planeta, ar arde tot Pământul. Vezi? Dacă atuncea se spunea, cu atâţia ani în urmă! Da' acuma, 
când mereu, zi după zi, se tot iscă alte arme, mai înfricoşate! 

De aceea, americanul, fiindcă e cel mai bogat şi el are cele mai multe arme distrugătoare, se osâr- 
duieşte ca nimenea să nu aibă arme distrugătoare, numai el. Şi dacă vede sau a auzit că cutare ţară 
face astfel de arme, se osârduieşte s-o distrugă... Cum o făcut cu Irakul. distrus ţara întreagă, o pus 
mâna şi pe Saddam şi l-o distrus, dar n-o găsit nimica, vezi? 

007. Vedeţi că America continuă să susţină că ea spune adevărul, chiar şi după minciuna 
asta mare cu Irakul, in Evanghelie scrie că Ia sfârşitul lumii vor fi spaime, şi uite, chiar 
acuma, de Crăciun, conducătorii SUA au băgat teroarea în americani, le-au spus că sunt 
în pericol foarte mare, că serviciile secrete au informaţii despre atentate. Ca nişte 
proorocii, spuse ca să-i înfricoşeze, să facă ce vor cu ei. 

Da, da, da. E sfârşitul, s-a terminat! Sfârşitul s-a apropiat! [...] Acuma-i aproape împărăţia lui Antihrist. 
Numai Dumnezeu dacă va schimba ceva, da' după toate proorociile trebuie să vină împărăţia lui 
Antihrist, s-a terminat! 

Acuma, când o fi ca să-1 distrugă Dumnezeu pe Antihrist - puţini ani, mulţi ani - nu ştim, că la 
Dumnezeu o mie de ani sunt ca ziua de ieri care a trecut. Aşa, noi numai să citim şi să ştim, fiind con- 
vinşi că proorociile o să se îndeplinească. O să vină timpul să se realizeze ceea ce scriu proorociile. 
Când, peste un an, peste o sută, peste o mie, Dumnezeu ştie, dar astea o să fie. 

008. Ce scop au proorociile? Pentru ce ne-aufost lăsate, cum să ne folosim de ele? 

Au fost date omenirii ca să te pregăteşti. Să te pregăteşti pentru că o să vină sfârşitul, distrugerea 
lumii. 

009. Sunt unii care intră în panică, nu folosesc proorociile foarte duhovniceşte. 

Atuncea aceia sunt neîndumnezeiţi. 2 Dacă nu poţi să te foloseşti, înseamnă că eşti neîndumnezeit. 
Proorociile sunt pentru oameni, pentru folosul lor. 

Dumnezeu, fiindcă ne iubeşte, ne prooroceşte dinainte: ,Aveţi în vedere că o să vină distrugerea voas- 
tră!" Proorociile sunt spre pocăinţă. 

N-ai văzut cum a fost cu proorocul Iona, la Ninive? A primit poruncă de la Dumnezeu să spună: „încă 
trei zile şi Ninive se va distruge!" Şi era convins că aşa va fi. Da' vezi câtă putere are pocăinţa? 
împăratul, când o auzit, o crezut şi o poruncit: „Post şi rugăciune! Post! Nici dobitoacele să nu mănânce, 
nici copiii! Post şi rugăciune!" Şi s-o întors mila lui Dumnezeu peste Ninive. 

Acuma, proorocul s-o suit într-un munte, să vadă pieirea cetăţii. Şi Dumnezeu, fiindcă era zăduf, i-o 
crescut ca un umbrar un brusture mare. Şi se bucura Iona de brusturele acela, da' aştepta pieirea 
ninivitenilor. Dumnezeu l-o văzut cum şedea sub brusture şi, după ce o dat soarele, o poruncit la un 
vierme şi el i-o tăiat rădăcina. Acuma stătea Iona sub soare, căldură mare, mai să-şi dea duhul. Şi când 
a văzut că nu i se împlineşte nici proorocia, s-a supărat: „Doamne, păi de aceea am fugit eu şi m-au 
aruncat în mare, că am ştiut bunătatea Ta. De ce m-ai scos din mare şi am proorocit, că uite, nu s-a 
împlinit proorocia mea\?" 



2 Termeni ca „nedumnezeire", „neîndumnezeit" sunt des folosiţi de Părintele Dionisie pentru a desemna situaţii sau persoane 
care s-au abătut de la calea cea bună, calea sfinţeniei, calea îndumnezeirii prin har pe care este chemat fiecare om. 

Dumnezeu i-a zis: „Foarte te-ai supărat de brusture! Vezi, tu ai avut un brusture la cap, nici nu te-ai 
ostenit să-1 semeni, nici nimica, într-o seară s-a făcut, şi acuma te bucurai de el. Ei, păi dacă ţie de un 
brusture de care nu te-ai ostenit ţi-a părut rău, Eu nu trebuia să mă milostivesc de atâtea mii de oameni 
care s-au pocăit, s-au întors la pocăinţă?" Şi i-o iertat Dumnezeu. 

Bine, mai pe urmă tot o distrus Ninive, că vezi, aceia s-au pocăit, dar o venit apoi alţi împăraţi care iar 
s-au răzvrătit. Ce să zici? Domnul să ne fie întru ajutor. (20-12-2003) 

01 0. Mulţi Părinţi spun că timpul trece mai repede în vremurile noastre. Aşa vi se pare? 

Da, automat; automat trece timpul. Adică automat are loc schimbarea omenirii. Se schimbă omenirea 
după înlesnirile, după înţelepciunea pe care o dat-o Dumnezeu omenirii şi prin care s-o făcut atâtea 
înlesniri şi atâtea îmbunătăţiri... Trece! 

Ei, dar oamenii merg tot spre rău, nu spre bunătate, nu spre pace, nu spre dragoste. Şi când lipsesc 
acestea, omenirea merge automat spre dărâmare, merge în răutate. (05-12-2001) 

Ce-i drept, suntem în al VUI-lea veac! încep ispitele şi necazurile fiindcă se apropie împărăţia lui 
Antihrist. După cum scriu Sfinţii Părinţi în multe scrieri, omenirea trebuie să treacă prin două mari 
nenorociri, mari crize: un război îngrozitor şi împărăţia lui Antihrist. 

Orice ar face, omenirea trebuie să treacă prin acestea. Sunt proorocii de la vechii prooroci şi de la 
Sfinţii Părinţi că omenirea trebuie să treacă prin aceste două crize maxi: un război înfricoşat, din care 
numai Dumnezeu ştie cine va mai rămâne, şi împărăţia lui Antihrist. Care-o fi întâi şi care o fi pe urmă 
numai Dumnezeu ştie. Asta a ascuns Dumnezeu de om, fiindcă omul e neputincios. Cum citim la 
Psaltire: „O mie de ani înaintea lui Dumnezeu ca ziua de ieri care a trecut". Şi dacă vede că noi avem 
gând de îndreptare, nenorocirea care o să vină o mai îndelungă Dumnezeu, o mai amână, că în mâna 
Lui sunt toate. 

Sfinţii Părinţi care au fost aproape de Dumnezeu au prevăzut lucrurile. Nu ştim precis când, însă aces- 
te două primejdii o să le aibă de tras omenirea până spre sfârşit. 

„împărăţia lui Dumnezeu" , scriu Sfinţii Părinţi, „se sileşte şi silitorii o dobândesc pe ea" . Te sileşti să faci 
cele ale mântuirii, fiindcă acum tot omul în cel rău zace şi conducătorii omenirii ajută numai la 
distrugerea şi la depărtarea omului de Dumnezeu. Sigur că e greu, dar noi, cât ştim şi cât ne-a luminat 
Dumnezeu, mai cu seamă că suntem creştini-ortodocşi, să nu ne depărtăm! „împărăţia lui Dumnezeu 
se sileşte şi silitorii o dobândesc pe ea". Să ne silim să facem ceea ce ne povăţuieşte Biserica şi Sfinţii 
Părinţi! Ei, răbdare. Cu Dumnezeu înainte! (Conv. cu studenţi teologi, decembrie 2001) 

Duşmanii adevărului s-au înmulţit, acum că se apropie venirea lui Antihrist. Dar cât timp Ortodoxia va 
fi la înălţime, n-o să poată să guverneze Antihristul. Ei ştiu lucrul acesta şi se luptă titanic, cu felurite 
de feluri de socoteli de-ale lor, ca să ne îngenuncheze. Ei, ce să zici? 

Acuma, dacă am ajuns în al VUI-lea veac, toate Sfintele Scripturi ne spun că o să fie mari schimbări pe 
glob. Mari schimbări o să fie, fiindcă lumea nu mai vrea să creadă în Dumnezeu. Vezi, conducătorii 
Uniunii Europene spun că aici e raiul şi aici e iadul. Poate or fi şi oameni buni printre ei, dar cei mai 
mulţi sunt cu... „Drepturile Omului". 

Dreptul omului, adică să faci orice fărădelege pe faţa pământului şi să n-aibă dreptul superiorii să te 
pedepsească sau să te sfătuiască sau cutare. Nu! „Dreptul omulutt" Ei, vezi, cu câtă diplomaţie se caută 
ca omenirea să asculte numai de ispititor, numai de Satana, numai de-a stânga să meargă. Eh!... Fie 
voia Domnului! 

Dar noi, care cu harul Sfântului Duh am cunoscut adevărul, să-1 respectăm cu sfinţenie, că o să vină 
timpul să închidem ochii şi să ne ducem la veşnicie. Şi, dacă suntem aproape de Mântuitorul, dacă 
suntem pocăiţi, mărturisiţi, împărtăşiţi, avem toată speranţa să căpătăm împărăţia Cerurilor - veşnicia 
cea adevărată, bucuria cea neajunsă de mintea omenească. Dar, dacă zicem: „Nu-i nimic, eh!... Nu-i 
nimic cutare, nu-i nimic cutare, eh!...", vezi, ne distrugem singuri. 

011. Părinte, ce se înţelege prin veacul al VllI-lea ? 

Că am intrat în a opta mie de ani, după numărătoarea Bisericii. 3 Sfinţii Părinţi, şi Sfântul Ioan 
Cuvântătorul de Dumnezeu, şi toţi cei care scriu despre Antihrist, tot aşa, amintesc de veacul al 
VllI-lea, după numărătoarea Bisericii. (07-05-2002) 

Vedeţi că, acuma, omenirea a progresat în cele lumeşti cu desăvârşire. Faptele cele mai ruşinoase 
înaintea oamenilor şi cele mai spurcate înaintea lui Dumnezeu, uite, acuma conducătorii lumii le soco- 
tesc că-s „dreptul omului" . Ei zic că-i dreptul omului să facă cele mai mari fărădelegi, cum s-au făcut în 
timpurile din vechime, în cele mai frumoase cetăţi, Sodoma şi Gomora, pe care Dumnezeu le-o 
cufundat în pucioasă şi o ieşit Marea Moartă. Şi astăzi Iordanul se varsă în Marea Moartă, dar în Marea 
Moartă nu-i nici o vietate. Peştişorii care vin cu Iordanul şi se varsă în Marea Moartă tot în momentul 
acela mor. 

Vezi, urgia lui Dumnezeu! Poate omul să ia exemplu de aici cât sunt de urâcioase înaintea lui 
Dumnezeu patimile astea, dar uite cum o devenit omenirea... Cu iscodirile şi cu înlesnirile pe care le-a 
scos, de-acuma socoteşte că trebuie săvârşită şi fărădelegea asta care-i urâtă înaintea oamenilor şi a 
toată suflarea pământului. 

012. Nu credeţi, Sfinţia voastră, că toate aceste fărădelegi vor grăbi cumva şi etapa asta, 
apocaliptică să zicem, şi vor grăbi şi venirea Mântuitorului, pentru că oare cât o să mai 
rabde Bunul Dumnezeu aceste nenorociri şi fărădelegi? 

Da. Sigur, aşa e! Aşa e. De aceea ne învaţă Sfânta Scriptură: „Să fiţi gata, că nu ştiţi ora şi minutul când 
ne va chema Dumnezeu". Dar acuma, după cum se vede, omenirea nu mai ţine cont de Dumnezeu. Uite, 
cu televizoarele... 



3 Potrivit cronologiei tradiţionale bizantine, după care se ghidează toate scrierile vechi bisericeşti, anul Naşterii lui Hristos este 
anul 5508 „de la facerea lumii". Prin urmare, în 2010, suntem în anul 7518 „de la facerea lumii". Sfântul Nil Atonitul, Sfântul 
Cosma Eto- Nanul, Sfântul Moise Arapul şi Sfântul Ierarh Calinic de la Cernica sunt doar câţiva dintre Părinţii Bisericii cărora le-a 
descoperit Dumnezeu în vedenie că la a doua jumătate a veacului al optulea, când se va înmulţi fărădelegea, se va apropia 
sfârşitul lumii. Despre acest veac pomeneşte adesea părintele Dionisie în dialogurile sale. 

Televizoarele sunt un lucru făcut cu mare înţelepciune. Vezi nişte lucruri pe care, altfel, doar cu 
mintea ţi le-ai putea închipui - adică fel de fel de minunăţii ce sunt pe faţa pământului, fel de fel de 
animale, fel de fel de bunătăţi. Ei, dar vezi că au amestecat cele bune cu cele rele şi pun înaintea vederii 
oamenilor patimile celea care împărătesc acum în lume. Şi fiindcă omu-i pătimaş, de-acuma vrea să 
vadă ceea ce-i rău. Cu asta se mulţumeşte el. 

Cum spuneau nişte persoane: „Sunt în toată pacea, da' când mă duc şi văd la televizor femei goale, 
de-acuma cad şi eu în păcat." Auzi dumneata?! Şi cu sămânţa faptelor rele, cu atâta rău, de mici copii 
oamenii se spurcă. Eh, mila Domnului să fie! 

Vedeţi, e şi asta un semn că, după scrierile Sfinţilor Părinţi, s-o apropiat împărăţia lui Antihrist. Şi 
fiindcă s-o apropiat împărăţia lui Antihrist, apostolii lui Antihrist se silesc ca să cureţe drumul de cele 
bune, ca să rămână Antihrist stăpânitorul omenirii. După scrierile Sfinţilor Părinţi şi după toate 
poveţile Bisericii, s-a apropiat venirea lui. 

013. După cum îmi spune mintea, deja am ajuns acolo. Vedeţi, ca să mai găseşti un părinte 
duhovnicesc trebuie să facem, mii de kilometri, ca să mai găseşti aşa, un sfat (Conv. cu un 
pelerin român din Canada, 07-05-2002) 

Suntem în al VUI-lea veac. Toate sfintele proorocii, toate sfintele cărţi, toate învăţăturile Sfinţilor 
Părinţi cei înalţi, care s-o dus până la al treilea cer, toate ne-o propovăduit că în al VUI-lea veac 
omenirea o să facă mari progrese spre cele rele, de-a stânga. în al VUI-lea veac o să se schimbe 
omenirea întreagă. Şi vedem lucrurile astea, le vedem cu ochii. 

Tineretul face nişte nelegiuiri titanice!... Când el ar trebui să fie ca o floare care înfloreşte, acuma 
deodată îi băgată sămânţa păcatului în el. Vedeţi? De aceea trebuie să ne osârduim ca sămânţa aceea a 
păcatului să nu dea rod. 

014. Al VlII-lea veac cum e socotit, părinte? 

De la crearea lumii. Vedeţi, s-a apropiat împărăţia lui Antihrist. Foarte aproape este. De aceea, 
apostolii lui Antihrist, fiindcă prevăd şi ştiu lucrurile astea - că atâta timp cât Ortodoxia va fi la 
înălţime şi creştinii vor fi aproape de Dumnezeu, vor respecta sfaturile Bisericii şi ale celor şapte sfinte 
Soboare Ecumenice făcute de Sfinţii Părinţi, ei nu vor accepta să ia pecetea lui Antihrist -, se 
osârduiesc să ne îngenuncheze. Şi, dacă vor îngenunchea Ortodoxia, sigur că Antihrist va putea cât de 
curând să împărătească. 

Aşa ne învaţă Sfinţii Părinţii, să nu acceptăm propovăduirea lor, decât numai să respectăm învă- 
ţăturile Bisericii. Dar vezi, apostolii lui Antihrist sunt atâta de înţelepţi acuma, diplomaţi, foarte 
diplomaţi! Nu mai întrebuinţează sălbăticia, cum făceau împăraţii Romei cu creştinii. Atunci, dacă 
spuneai că eşti ortodox, imediat te omorau, te tăiau, te spânzurau. 

Acuma, creştinii au alţi duşmani, mai periculoşi, ei cu diplomaţia te doboară. Te „introduc" în aşa fel 
încât să zici că au dreptate. De aceea trebuie mare băgare de seamă şi să ne rugăm la bunul Părinte 
Ceresc să ne lumineze, să nu acceptăm minciunile lor. Ceea ce cunoaştem că-i spre dărâmarea 

Ortodoxiei şi a sufletului nostru cel fără de moarte, acelea să nu le acceptăm. Să nu zicem: „Ei, nu-i ni- 
mica asta. Aşa scrie, aşa ne învaţă Biserica, dar nu-i nimic, nu-i chiar aşa mare păcat". 

Dacă zicem că celelalte religii şi secte au dreptate, începem a ne dărâma singuri. Cât putem, cât ştim, 
cât ne-o înţelepţit harul Sfântului Duh, să respectăm, să ţinem cu sinceritate hotărârea ce o făcut-o 
însuşi Dumnezeu prin gura Sfinţilor Apostoli şi a Sfinţilor Părinţi. Că uite, sunt mulţi care zic acum: 
„Eh, ce? Şi eu am să iau pecetea lui Antihrist, dar sunt creştin, rămân creştin." Ei, cum eşti tu creştin dacă 
te pecetluieşte Antihrist? Orice ai spune tu, se poate lucrul ăsta? 

01 5. Nu se poate. 

Da' atâta întunecime vine la om că zice: „Na, îi las să pună pecetea pe mine, dar eu o să pun cruce." Care 
cruce? Că tu te-ai lepădat de harul Sfântului Duh. Punându-ţi pecetea pe tine e clar că L-ai vândut pre 
Hristos şi l-ai îmbrăţişat pe Antihrist. De aceea pune el pecetea pe tine. 

01 6. şi „nu tot cel ce va zice Doamne, Doamne, va intra în împărăţia Cerurilor. " 

Sigur că da, deci treaba-i clară. Eh!... Ce să facem, părinţilor, suntem în timpurile cele mai critice şi 
numai Dumnezeu ne poate ajuta. Dar să-I cerem ajutorul. „Neîncetat vă rugaţi", scrie Sfânta Scriptură, 
„neîncetat vă rugaţi şi pururea să mulţumiţi" 4 , adică neîncetat să ne smerim înaintea împărăţiei 
Cerurilor, la Părintele Ceresc. 

Şi, dacă cerem ceva şi nu ni se îndeplineşte, să nu zicem: „De ce, Doamne? Cer de atâta timp şi 
nu-mi dai. De ce?" Nu! Să mulţumeşti, că Dumnezeu niciodată nu face nici o greşeală pe faţa 
pământului. Niciodată! (10-06-2002) 

Duşmanii Ortodoxiei lucrează cu meşteşug satanicesc. Auzi, duşmanii Ortodoxiei dau miliarde de euro 
să refacă mănăstirile din Sfântul Munte! Este de crezut lucrul ăsta? Adică, eu vorbesc în prostimea 
mea, în dobitocia mea. Nu s-a întâmplat, de când s-o zidit toate mănăstirile, ca duşmanii Ortodoxiei să 
facă mănăstire. Vasăzică, toate mănăstirile şi toate bisericile erau făcute de creştini, oameni cu frica lui 
Dumnezeu; nu chiar duşmanii Ortodoxiei o ajutat mănăstirile. Adică, eu în simplitatea mea spun asta, 
după cum am găsit în Sfintele Cărţi. 

Aşa s-o făcut mănăstirile... nu le mai cunoşti după cum arată acum! De aceea, n-aş socoti că pentru 
împodobirea monahismului, pentru înflorirea Ortodoxiei s-o făcut atâtea cheltuieli în Sfântul Munte 
de către cei care nu-s creştini, ca să se refacă mănăstirile. Că vedem de unde vin banii, nu-i aşa? 
Vedem, de unde vin? De la cei care nu-s nici creştini sau au alte idei. 

Adică, despre lucrurile astea ca oameni vorbim. Le lăsăm în purtarea de grijă a lui Dumnezeu. Dar, 
după cum ne scriu toate sfintele proorocii ale Sfinţilor Prooroci, ale Sfinţilor Apostoli, ale Sfinţilor 
Părinţi, în veacul al VUI-lea o să fie schimbări îngrozitoare în toată planeta. Progresează răutatea ca să 
vină împărăţia lui Antihrist şi celelalte greutăţi: războiul cel mare care o să piardă desăvârşit 



4 1 Tesalonicerti 5, 17. 

omenirea şi numai Dumnezeu ştie cine va rămâne pe planetă. Astea sunt proorociile pe care le-am 
citit la Sfinţii Părinţi. Acuma, Dumnezeu ştie ce va fi. Noi vorbim ce am citit şi ce am auzit de la Sfinţii 
Părinţi, de la duhovnicii Sfântului Munte. Eh!... Cu Dumnezeu înainte! (08-05-2003) 

017. Ce părere aveţi de intrarea femeilor în Sfântul Munte? Se zvoneşte că se duc tratative 
pentru intrarea femeilor în Sfântul Munte. 

Vedeţi, Sfinţii Părinţi au spus că în veacul al VUI-lea o să fie multe, multe schimbări, adică multe 
schimbări contra adevărului. D-apoi conducătorii omenirii sunt toţi ai lumii acesteia. La conducerea 
omenirii, în Uniunea asta Europeană, este cineva creştin-ortodox ca să lupte pentru adevăr? 

Aşa că, noi să facem răbdare şi să ne rugăm Bunului Dumnezeu. Numai cu slobozenia lui Dumnezeu o 
să se ajungă ca Sfântul Munte să fie călcat de femei, că fără de voia lui Dumnezeu nu se va face nimic. 
Dar noi, ca şi creştini, ca monahi din Sfântul Murite, suntem obligaţi să ne facem zi şi noapte datoria ca 
monahi şi să cerem mila lui Dumnezeu. S-ar putea întâmpla, dar până acuma tot nu cred că... fiindcă 
aicea sunt oameni sfinţi, şi în Sfântul Munte şi în toată lumea. Dar orice e posibil, sigur. E posibil, 
pentru că în Uniunea Europeană de-acuma sunt alte legi. 5 

018. Aşa este. Aici intervine problema asta cu femeile. Uniunea Europeană vrea să unifice 
legile în toată Europa. 

Dar ce legi? Nu legi, urgii! Auzi dumneata, cele mai înfricoşate păcate, de ţi-i frică numai când le 
gândeşti, sunt libere, pentru că aşa spun ei! Auzi dumneata! Homosexualitatea o socotesc că-i nimica, 
încet, încet, încet, fiindcă conducătorii sunt de aşa fel, fac propagandă înfricoşată că „nu-i nimica". Cele 
mai mari urgii care au fost de când lumea, ei le socotesc o nimica toată. Stăpâneşte Satana pe faţa 
pământului; de aceea! (Conv. cu pelerini din Bucureşti, 29-05-2003) 

Lumea asta e în mâna vrăjmaşului. Conducătorii omenirii întregi nu sunt altceva decât duşmanii 
Adevărului, ca să facă tot ce-i rău. Dacă o ajuns să dea voie să se căsătorească bărbat cu bărbat şi fe- 
meie cu femeie!... Şi nu numai că le dă voie, dar te şi obligă să le recunoşti căsătoria. Nimenea să nu le 
spună că nu este voie! 6 Vezi? O luat puterea satanicească desăvârşit controlul. 



5 Referire la multiplele iniţiative anti-creştine promovate de legislaţia Uniunii Europene în numele „combaterii inegalităţilor şi 
discriminării pe motive de sex, rasă sau origine etnică, religie sau convingeri, handicap, vârstă sau orientare sexuală", fie că este 
vorba de slăbirea şi distrugerea familiei tradiţionale prin promovarea avortului, homosexualităţii, prostituţiei etc, fie de 
restrângerea drepturilor şi libertăţilor individuale prin interpretarea abuzivă şi arbitrară a legislaţiei referitoare la Drepturilor 
Omului. 

6 Cuvintele Părintelui Dionisie s-au dovedit profetice. La trei ani după această convorbire, Parlamentul European a adoptat, în 
2006, rezoluţia „Homofobia în Europa", prin care ţările din cadrul UE au fost îndemnate să interzică „homofobia", definită ca 
fiind o „teamă iraţională şi aversiune faţă de homosexualitate, bazate pe idei preconcepute, similare rasismului, xenofobiei, 
anti-semitismului şi sexismului". Un an mai târziu, Franco Frattini, vicepreşedinte al Comisiei Europene şi comisar pentru justiţie 
şi afaceri interne al UE, a propus ca 2007 să fie „anul oportunităţilor egale" şi a avertizat că statele membre UE care nu elimină 
toate formele de discriminare împotriva homosexualilor, inclusiv refuzul de a aproba „căsătoriile" şi uniunile dintre persoane de 
acelaşi sex, vor fi supuse la sancţiuni şi, în final, dacă nu se vor conforma, vor fi excluse din UE. 

— 29/31 — 



Stareţul Dionisie — Lumea în vremurile de pe urmă — voi. II 

Acuma Biserica ce-o face? Că, după cum aud, în România Parlamentul le-o aprobat „Dreptul omului!" 
Ăsta-i „dreptul omului", „să fac ce vreau"; asta-i „dreptul omului"\ Orice fărădelege ai face, se face pe 
motiv că-i dreptul omului. 

Sunt timpurile cele mai critice! Cele mai critice timpuri au început, căci se apropie vremea venirii lui 
Antihrist. Da. Atâta-i de dărâmată omenirea că nu găseşti om curat pe faţa pământului. Aşa e, sunt 
timpurile lui Antihrist. Conducătorii s-au făcut ascultători de Satana. 

Ol 9. Dar vedeţi că ei umblă cu diplomaţie. La suprafaţă totul e bine, conducătorii se arată ca 
şi cum ar fi cei mai mari apărători ai dreptăţii. Cum să înfrunţi viclenia şi minciuna 
asta? 

Ei, cum s-o înfrunţi? Numai cu nădejdea la Dumnezeu! Trebuie răbdare, răbdare... „Cel ce va răbda 
până în sfârşit acela se va mântui", spune destul de clar Sfânta Scriptură. Cel ce va răbda până la sfârşit 
în Adevăr, sigur că da. 

Alt adevăr nu există pe faţa pământului decât Biserica. Toţi sunt vicleni, numai Mântuitorul Hristos e 
Adevăr. Ăsta-i Adevărul. în lume sunt şi oameni buni şi sfinţi, dar ca oameni alunecă, şi vrăjmaşu-i 
diplomat şi te înşeală. Te lasă să te sfinţeşti, da' încet, încet, încet se strecoară, dacă n-ai smerita 
cugetare, şi se sălăşluieşte în sufletul şi în cugetul tău egoismul. Apoi atuncea ce mai faci din persoana 
care are egoism? S-a terminat! 

Cei care conduc lumea caută să-i ameţească pe toţi, să nu mai ştie ce e binele şi ce e răul. Cum poţi să 
cunoşti adevărul? 

Eee!... Numai darul Sfântului Duh, numai darul Sfântului Duh... S-a terminat! Aşa-i, da, s-a terminat! 

Greutăţi. Că vezi, atâta-s de şmecheri conducătorii lumii, că ei se apropie de conducătorii Bisericii ca 
să-i atragă de partea lor. Poţi să răcneşti tu ca un nebun, dacă eşti un simplu om, cine te ascultă? Da' 
dacă conducătorii Bisericii ordonă, de-acuma toată lumea trebuie să-i asculte. Şi duşmanii Adevărului 
se osârduiesc zi şi noapte ca să-i înşele pe conducători. Aşa-i. 

Vezi, în primele veacuri, fiindcă nu ţineai credinţa cum zicea împăratul, nu te socotea întru nimic. Te 
omora ca pe o fiară. Şi atâta amar de mii de oameni o sfărâmat! Aşa o să fie şi acuma! Aşa o să fie şi 
acuma. (14-07-2003) 

Aproape toată lumea, cea mai multă, are o încredinţare aşa, că aici e raiul şi aici e iadul. Despre aceştia 
nu mai poţi spune că-s oameni apropiaţi de Dumnezeu; sunt oameni care au ajuns mai rău ca 
dobitoacele. 

De aceea, trebuie o atenţie mare. Omenirea a intrat în al VUI-lea veac. Toate Sfintele Scripturi şi toate 
proorociile proorocilor, ale apostolilor şi ale Sfinţilor Părinţi spun că, odată cu începutul celui de-al 
VUI-lea veac, va fi o schimbare înfricoşată în omenire, adică omenirea se va schimba toată înspre cel 
rău. Nu spre apropierea de Dumnezeu, ci spre depărtarea de Dumnezeu. 

Că vezi, în timpurile astea, după cum aţi auzit, va fi împărăţia lui Antihrist. Proorocii lui Antihrist 
cunosc lucrurile, cunosc adevărul că, atâta timp cât Ortodoxia va fi la înălţime, împărăţia lui Antihrist 

nu poate să împărătească. Conducătorii de acum ai omenirii sunt cei mai îndepărtaţi de adevăr, căci 
adevărul este Ortodoxia. Şi, dacă sunt îndepărtaţi de adevăr, proorocii lui Antihrist se înmulţesc şi vor 
să-1 aducă pe Antihrist 7 , după cum scriu Sfintele Scripturi, ca să stăpânească Pământul. Dar noi, care 
am cunoscut adevărul, să nu ne dăm bătuţi de neadevăr. 

Adevărul este Hristos, neadevărul este Satana. Dar vezi că Satana e şmecher, e viclean. De mici copii 
bagă în sufletele şi în cugetele tineretului patimile cele dărâmătoare de adevăr. 

De ce zice în Sfânta Scriptură: „Fiţi sfinţi, că Eu sfânt sunt"? Pentru că prin sfinţenie ajungi la cunoştinţa 
adevărului. Din contră, Satana caută ca să nu existe sfinţenie. încă din fragedă vârstă caută în toate 
modurile să te spurce trupeşte, şi după aceea şi duhovniceşte, ca să te depărteze de adevăr, să te 
depărteze de Dumnezeu, să te depărteze de Biserică. 

Dar aicea trebuie un curaj duhovnicesc, trebuie sfătuire din partea superiorilor Bisericii. Aceştia tre- 
buie să înţelepţească tineretul şi pe orişice creştin, să-i spună că noi ne luptăm cu vrăjmaşul, cu 
Satana. 

Vedeţi cât de clar vorbeşte Sfântul Apostol Pavel: „Nu ne este lupta împotriva trupului şi a sângelui, ci 
împotriva duhurilor răutăţii întru cele cereşti" . Trebuie să fim atenţi, căci toate patimile trupului sunt 
bucuria Satanei. Când e prins cu chestiunea asta, omul se îndepărtează desăvârşit de Dumnezeu. Şi, 
dacă te-ai depărtat de Dumnezeu, de-acuma eşti în stăpânirea ispititorului, cu toate că Mântuitorul 
veşnic ne roagă şi zice: „Veniţi către Mine toţi cei osteniţi şi însărcinaţi" - adică osteniţi şi însărcinaţi în 
fărădelegi, în păcate, în cele mai mari urgii care-s depărtarea de Dumnezeu - „şi Eu vă primesc, că 
numai la Mine", zice Mântuitorul, „veţi afla odihnă". 

Cât de mare este bunătatea lui Dumnezeu, cu toate că noi, de mici copii, aşa cum a devenit omenirea 
astăzi, ne depărtăm de Dumnezeu! Dar Mântuitorul, fiindcă suntem zidirea Lui şi suntem făcuţi după 
chipul şi asemănarea lui Dumnezeu, totuşi zice: „Veniţi către Mine, să vă pocăiţi de ceea ce aţi greşit, să 
ziceţi «Doamne, iartă-mă că am greşit!», şi Eu vă primesc". 

Vezi, trebuie băgare de seamă, că acum sunt timpurile cele mai critice. După cum zice Sfânta Scriptură, 
trebuie mare băgare de seamă, că degeaba pretindem că suntem creştin-ortodocşi şi că ţinem 
adevărul dacă nu respectăm ceea ne ce porunceşte însuşi Mântuitorul. 

020. Vorbesc Părinţii că o să vină vremuri de prigoană... 

Aşa scriu Părinţii cei vechi, că o să fie prigoană. Atuncea va trebui răbdare mare. Totu-i să ne punem 
nădejdea în Bunul Dumnezeu, că omul de la sine nu poate face nimic. însuşi Mântuitorul Hristos aşa 
zice: „Fără de Mine nu puteţi face nimic. " (Conv. cu trei studenţi din Cluj, 24-07-2003) 



7 Reprezentantivă pentru aspiraţiile liderilor mondiali este o declaraţie făcută încă în 1948 de Pauî-Henry Spaak (1899-1972) - 
primul preşedinte al Adunării Generale a Organizaţiei Naţiunilor Unite (1945) şi unul dintre principalii iniţiatori ai procesului de 
unificare europeană - declaraţie a cărei semnificaţie poate fi şi mai bine sesizată în vremurile pe care le trăim: „Ceea ce ne 
trebuie este un om de o anvergură suficientă pentru a întruni adeziunea tuturor oamenilor şi pentru a ne scoate din marasmul 
economic în care ne scufundăm. Trimiteţi-ne un astfel de om şi, fie el dumnezeu sau diavolul, îl vom primi." 

021. Credeţi că sfârşitul lumii e aproape? 

Sigur că da, sigur că da. La sfârşitul lumii, scriu Sfinţii Părinţi, o să fie un război, o să fie un potop, nu 
cum 1-a adus Dumnezeu pentru păcatele oamenilor atuncea, cu apa. O să fie un război, un potop de foc 
pe care-1 va aduce omenirea din cauza răutăţilor ei celor mari. Şi numai Dumnezeu ştie unde or mai 
rămânea ceva suflete vii, ca să nu să se distrugă omenirea de pe planeta noastră. Vezi? 

Războiul, dacă o fi, se poate să fie cât de degrabă, dar poate să fie cât de târziu, că astea în mâna lui 
Dumnezeu sunt. Cum spune în Psaltire: „Mia de ani ca ziua de ieri care a trecut înaintea lui Dumnezeu". 

Da' ceea ce-i proorocit trebuie să fie, neapărat. Pedeapsa o să vină, că dacă-i proorocit înseamnă că s-a 
terminat. Dar, dacă omenirea se pocăieşte, aleargă la pocăinţă înaintea lui Dumnezeu, Dumnezeu mai 
amână pedeapsa. De aceea, vezi, toate proorociile nu spun că în cutare timp o să fie necazul, în cutare 
zi, în cutare ceas, nu spun. Putea Dumnezeu să spună, dar a ascuns asta, ca omul totdeauna să fie 
pregătit: „Măi, dacă-i acuma sfârşitul? Ia să mă pocăiesc!" Alţii, dacă ar şti ziua şi ceasul, ar zice: „Mai 
am încă zece ani de trăit, acuma să fac toate fărădelegile şi toate poftele mele, că tot o să pier." De aceea 
Dumnezeu a ascuns şi pentru mine şi pentru alţii, tot pentru binele nostru. 

Ştim că o să fie un potop, ştim că o să fie, după Sfinţii Părinţi şi după sfintele proorocii, dar nu ştim 
când. De aceea, omul care-i aproape de Dumnezeu zice aşa: „Să mă pocăiesc că am făcut cutare, să mă 
duc şi să mă spovedesc" ... Se foloseşte. (Conv. cu un grup de studenţi, 23-09-2003) 

Toată lumea care are oleacă de frica lui Dumnezeu se gândeşte că nu-i lucru curat ajutorul Uniunii 
Europene, care o dat miliarde în Sfântul Munte pentru reînnoirea mănăstirilor, cei de la Uniunea 
Europeană fiind desăvârşit contra Ortodoxiei. Acuma, ăştia care o primit banii şi o făcut atâtea 
cheltuieli şi o reînnoit, zic aşa: „M le-o dat ei cum le-au dat, dar Maica Domnului o să facă în aşa fel ca 
Ortodoxia să înainteze". 

Se poate să fie şi aşa cum zic ei, să li se întunece mintea şi să lase Sfântul Munte în regulă, şi Ortodoxia 
să meargă înainte. Dar după toate scrierile Sfinţilor Părinţi, care ne spun că am intrat în al VUI-lea 
veac, nu ne vine să credem lesne că duşmanii Ortodoxiei fac atâtea îmbunătăţiri Sfântului Munte ca să 
progreseze monahismul. Cum să progreseze monahismul, că ei, acuma, cu deschiderea drumurilor şi 
cu turismul, dărâmă monahismul! Cei mai mulţi monahi din mănăstirile mari sunt fără răbdare: „Ce, 
am venit de acasă să fiu călugăr, nu ca să fiu servitor ca la hotelurile din oraşe, la turiştii" 

Bine, scopurile duşmanilor Ortodoxiei sunt totdeauna contrare, dar, dacă li s-o întuneca mintea şi va fi 
ajutorul Maicii Domnului să mai rămână Sfântul Munte încă aşa, avaton 8 , atuncea încă este un dar 
dumnezeiesc. Dar, chiar să nu fie Sfântul Munte avaton, să progreseze duşmanii, totuşi proorocia 
Sfântului Nil, izvorâtorul de mir, ne aminteşte monahilor că, dacă or veni femeile în Sfântul Munte, 
„lăsaţi şi fugiţii" Numai aşa spune Sfântul Nil: „O să vină timpul să plece icoana Maicii Domnului 



8 Cuvântul grecesc avaton înseamnă literal „neumblat", referindu-se în contextul de faţă la interdicţia aplicată intrării femeilor în 
Sfântul Munte Athos, precum şi în alte mănăstiri cu rânduiala „avaton". Orice violare a „avatonului" este pasibilă, conform 
legilor greceşti, cu o pedeapsă ce poate ajunge la 12 luni de închisoare. 

care o venit în Iviru. Atuncea când o pleca, să nu mai stea nimeni în Sfântul Munte, că nu va fi cu 
putinţă să mai stea cineva în Sfântul Munte." 

Acuma, care o fi pricina că nu va mai putea nimeni să stea, nu ştim. Unii zic că-n Sfântul Munte o să 
slobozească Dumnezeu fiarele, balaurii. Mulţi spun că au văzut balauri în Sfântul Munte şi din cauza 
aceea nu se va putea trăi. Sau cine ştie cum o fi, de o zis Sfântul Nil călugării să părăsească Sfântul 
Munte, să arunce rasa pe mare şi să plece. Dar n-o zis că, dacă o fi, dacă or veni femeile în Sfântul 
Munte, călugării trebuie să plece. Femei în Sfântul Munte o mai fost şi în alte timpuri. 9 Eh, numai 
Dumnezeu ştie. 

022. Sunt şi unii care nu dau crezare proorociilor Sfântului Nil. 
Eh, acuma unii cred, alţii nu cred, sigur că da. 

023. Dar Sfinfia voastră ce credeţi? 

Eu cred că-s adevărate. Sfântul Nil n-a avut nici un interes să spună minciuni. Aşa i s-o descoperit în 
mintea lui de la harul Sfântului Duh ca să scrie toate acestea. Şi-s de crezut proorociile. (18-12-2003) 

Poate că niciodată n-a fost lumea căzută în cele trecătoare ca acuma, fiindcă conducătorii omenirii 
sunt depărtaţi desăvârşit de Adevăr. Nu numai atâta, da' dacă ţii adevărul şi vrei să-i convingi că asta-i 
adevărul, ei te socotesc pe tine terorist, ca să te distrugă cu desăvârşire. Vezi? De-acuma nici despre 
adevăr nu poţi să vorbeşti. Cum o să se ajungă la împărăţia lui Antihrist? Uite aşa. 

024. Dar se ştie că religia noastră, creştinismul, nu este violentă. Mântuitorul însuşi a 
acceptat moartea pe cruce. 

Nu-i violentă, dar vezi, ei o interpretează în aşa fel ca să convingă omenirea întreagă că suntem 
terorişti, fiindcă nu cedăm la ideile lor astea lumeşti. (19-12-2003) 

A devenit vremea, cum zice la Psaltire, că „nu este cel ce face bunătate, nu este până la unul." Aşa au 
scopurile duşmanii Adevărului, că ce zic ei, aceea e bun, tot numai ce zic ei. Şi o să reuşească cu vicle- 
şugurile lor, da' o să fie şi obstacole, că Ortodoxia nu cred că o să se dea aşa, cu înlesnire, după ideile 
lor cele dobitoceşti. Da! După cum au proorocit Sfinţii Prooroci şi Sfinţii Apostolii de atâţia amar de 
ani, o să fie ceva greutăţi... 

025. Şi cum ar putea să se ferească oamenii acum ? 



9 Prezenţa femeilor în Muntele Athos este atestată în mai multe rânduri de-a lungul timpului. în vremurile moderne, cea mai 
semnificativă violare a avatonului s-a produs în perioada războiului civil din Grecia (1946-1949), purtat între comunişti şi forţele 
guvernamentale. In timpul luptelor desfăşurate în nord-estul Greciei, ţăranilor li s-a permis să-şi trimită turmele în Athos pentru 
a fi protejate de jafurile gherilelor comuniste. în decembrie 1948, un grup de partizani comunişti, însoţit de aproximativ 25 de 
femei, a efectuat un raid în peninsula Halkidiki ajungând până la Căreia, capitala Sfântului Munte. Grupul de partizani a plecat a 
doua zi, luând cu el alimente şi 200 de animale. 

Fiecare după cât poate, cât ştie. N-ai încotro. Cât poţi şi cât ştii tu, că Dumnezeu o să te judece după 
mintea ta. 

Numai Dumnezeu îi drept pentru fiecare. Nu ne trebuie nici avocaţi, nici nimica. Dumnezeu se 
milostiveşte după bună îndurarea Lui. Noi avem avocaţi pe Sfinţii Apostoli, pe Maica Domnului şi pe 
toţi sfinţii la care ne rugăm zi şi noapte să ne ajute. Că noi suntem neputincioşi şi plini de idei străine, 
care ne îndepărtează de la Dumnezeu fără să observăm. 

026. şi ideile astea de unde sunt? 

De la patimile care zac înlăuntrul nostru. Că, dacă am fi într-armaţi cu faptele cele bune, n-ar avea loc 
ispititorul. Dar fiindcă noi suntem nepăsători, zicem că „nu-i nimic, îi bun şi asta, îi bun şi aceea"... Eh, 
vezi? (21-12-2003) 

Fructele din ziua de azi nu-s crescute firesc. N-au gust fructele, nici legumele, fiindcă le forţează, le pun 
medicamente ca să se mărească. Uite, para asta, cât e de mare, dacă ar avea gustul ei firesc, apoi nu 
te-ai mai sătura de ea. 

Gustul e de la Dumnezeu, dar se pierde, fiindcă fructele şi legumele sunt făcute de Dumnezeu, dar 
omul vrea ca să le „îmbunătăţească"... Că nu-i bine cum le-o făcut Dumnezeu! Omul nu aduce, de exem- 
plu, îngrăşăminte firească, de la dobitoace; aduce medicamente, aduce îngrăşăminte făcute de el. Şi 
omul a reuşit, da, da' vezi că harul lui Dumnezeu l-o pierdut, gustul l-o pierdut. Vezi? (26-12-2003) 

027. Care sunt semnele vremurilor pe care le trăim? încotro ne îndreptăm? 

Spre dărâmare. Spre dărâmarea omenirii, spre dărâmarea Ortodoxiei, spre dărâmarea... S-a terminat. 
Sfinţii Părinţi, Sfinţii Prooroci, Sfinţii Apostoli au proorocit că veacul al VUI-lea o să fie un veac în care 
toată omenirea, majoritatea omenirii, se înclină spre stânga, se înclină spre Satana, se înclină spre 
viaţa vieţii acesteia (de aici)... Nu spre cele duhovniceşti, pe care le părăsim. 

Acuma vedem, vedem cu ochii noştri: Uniunea Europeană! Care-i scopul lor? Ca să atragă omenirea de 
la Adevăr spre pierzare, spre Satana, cum să spun, spre stânga. 

Programele pe care le pune conducerea actuală la televizoare sunt toate ca să te depărteze de 
Dumnezeu. Fărădelegile cele mai înfricoşate care s-o petrecut cândva le socotesc conducătorii o 
nimica toată, spun că „aşa trebuieşte, aşa trebuieşte". Auzi dumneata? Şi cine zice asta? Chiar 
conducătorii. Sodomia, despre care citim in Sfintele Cărţi că a fost urgia cea mai mare pe pământ - 
când s-o scufundat Sodoma şi Gomora - , o socotesc o distracţie. Spun că nu-i nimica, că aşa trebuie să 
meargă toată omenirea. Vezi? Ce semn mai mare vrei să vezi? 

Şi dintre creştini, dintre ortodocşi, încep unii să zică: „Ei, da' nu-i nimica cutare, nu-i nimica cutare... Da' 
ce trebuieşte post, da' ce trebuieşte să te duci la biserică?" Vezi? încep şi dintre creştini, dintre orto- 
docşi... s-o slăbănogit şi ei. Ceea ce o prevăzut Sfinţii Prooroci, le-o propovăduit încă de mulţi ani, noi 
vedem acuma că încep a se împlini cele ce au proorocit. 

Da' ce să mai zici? Se aşteaptă împărăţia lui Antihrist. Antihrist, adică vederat este contra lui Hristos. Şi 
acuma lumea într-acolo se îndreaptă toată, ca să facă alte legi, nu ale lui Hristos, Dumnezeu adevărat, 

care s-o pogorât din cer şi o luat trup pentru noi. De-acuma e vădit lucru, conducătorii sunt anti, 
contra lui Hristos. împărăţia lui Antihrist e aproape, după cum spun toate Sfintele Scripturi, după ceea 
ce se întâmplă şi ceea ce vedem. E aproape. De aceea, trebuie să fim atenţi şi să nu zicem că „nu-i 
nimica cutare şi nu-i nimica cutare şi nu-i nimica cutare"... (12-01-2004) 

028. Părinte Dionisie, unii bătrâni Părinţi din România spun că va mai veni o prigoană 
asupra monahismului românesc. Sfinţia voastră ce ne spuneţi? 

S-ar putea, părinte, nu ştim. 

029. Dar ceva se simte? 

Eh!... Se simte. Cu venirea lui Antihrist se simte prigonire în tot pământul, nu numai la români. Dar se 
poate să fie lucrul ăsta, se poate, că scrie undeva la Sfinţii Părinţi că o să fie mulţi, mulţi mucenici, ca în 
timpurile normale 10 , care o să ţină la Adevăr şi pe care o să-i prigonească răutatea omenească. Mila 
Domnului să fie cu noi! (2003) 

Numai Dumnezeu ştie dacă-i adevărat, dar, după ideile mele aistea, întunecate, socotesc că duşmanii 
Ortodoxiei ca să distrugă Ortodoxia şi monahismul o făcut lucrul ăsta, să dea atâta amar de bănet în 
tot Muntele, miliarde. Vezi, ne ocupă, îi ocupă pe călugări ca să aibă griji. 

030. Ei ajută să se refacă Sfântul Munte, material, cultural, după înţelepciunea lumii 
acesteia, dar lucrul acesta slăbeşte duhovniceşte Athosul. 

Părinte, ia exemplu de aici, de la „drepturile omului". Prin astea conducătorii omenirii hotărăsc, cu 
desăvârşire, ca să fie împărăţia lui Antihrist. Vasăzică, ei nu-s contra idolilor, contra altor religii care 
nu-L au pe Dumnezeu; sunt contra lui Hristos. Vezi? 

Antihrist asta urmăreşte, să distrugă cu desăvârşire împărăţia Mântuitorului Hristos. Lucrarea 
antihristică se unelteşte, aceea. Şi toate astea, banii, miliardele, aşa se dă de înţeles, de asta se dau, ca 
să mânjească pe toţi, să le închidă ochii la toţi, ca să ne fie împărăţia lui Antihrist cu pace, să nu se 
găsească contrari. Vezi, cu aşa meşteşug se lucrează. 

Ş-acuma, pe baza aceea, şi dintre călugării din Sfântul Munte sunt unii care au ajuns să spună: „Ce, cine 
o iscat aşa, că 666 îi pecetea lui Antihrist?" Şi doară ştiu toţi, tot creştinul ortodox ştie ce-i cu 666, de la 
Sfântul Ioan, Cuvântătorul de Dumnezeu. (2003) 



10 Prin expresia „timpurile normale" Părintele Dionisie are în vedere perioada primelor secole după Hristos, caracterizată prin 
ardoarea trăirii creştinilor, rămasă neegalată până astăzi, şi de refuzul oricărui compromis cu duhul lumii, fapt ce a atras 
persecuţii extrem de sângeroase, soldate cu uciderea a milioane de creştini. 

Americanii au făcut războiul ăsta 11 , le-o fost frică că acela, Saddam, are bombe atomice. Da' ei toţi au, 
şi America şi alţii... Şi o să se găsească un zăpăcit să arunce o bombă de cele rele, şi ceilalţi o să zică: 
„Da ' ce, măi, ia să dăm şi noi!" 

Şi-aşa se dă de înţeles că o să fie: după cum primul potop o fost de la Dumnezeu, cu apă, potopul al 
doilea oamenii o să-1 facă, cu răutatea lor, şi o să fie cu foc. Aşa zic Sfinţii Părinţi, aşa zice Scriptura. 12 

Şi vezi că la primul potop, atuncea când a fost cu apă, Dumnezeu 1-a pus pe Noe să spună lumii: 
„Oameni ai lui Dumnezeu, o să vină potopul!" Da' ei ziceau: „Măi, ăsta-i nebun". El o început să facă 
corabia şi mulţi ani o lucrat la ea. Toată lumea l-o văzut, da' zicea că-i nebun, fiindcă o trecut mulţi ani 
şi făcea corabia pe Munţii Ararat, pe muntele cel mai înalt, un loc cu totul nepotrivit. Pe atuncea nu 
erau înlesnirile care sunt acuma, că astăzi s-ar face corabia în câteva ceasuri. Da' Noe o făcut-o aşa 
după cum i-o proorocit Dumnezeu: ,Aşa s-ofaci, aşa de lungă, aşa de lată, aşa de înaltă". făcut aşa 
Dumnezeu ca să vadă lumea, să aibă oamenii vreme să se pocăiască. Da' ei nu s-au pocăit. (2003) 

încă de la începutul creştinătăţii, însuşi Sfântul Ioan Botezătorul a propovăduit: „Pocăiţi-vă, că s-a 
apropiat împărăţia Cerurilor!" încă de atuncea. Adică, cel mai important lucru pentru fiecare dintre noi 
este să ne pocăim. Să nu zicem că „o să mai trăiesc" sau cutare... ,Astăzi de veţi auzi glasul Domnului, să 
nu vă învârtoşaţi inimile, să vă pocăiţi". 13 

Mai cu seamă cum e acuma - s-a apropiat împărăţia lui Antihrist şi sunt atâtea de multe ispite, şi atâţia 
duşmani mari are Ortodoxia - , nu ne rămâne altceva decât să ne pocăim. Tot ce-am făcut în viaţa 
noastră, neapărat să ne ducem să ne spovedim la părintele duhovnicesc şi îl va lumina harul Sfântului 
Duh să ne spună ce să facem ca să ne putem mântui. 

în ceea ce te va găsi moartea, cum te va găsi moartea, scrie Sfânta Carte, într-aceea te va judeca 
Dumnezeu. De aceea, să fim totdeauna pregătiţi, că vedeţi, fiindcă s-a apropiat împărăţia lui Antihrist, 
cu mare răutate s-a pornit stăpânitorul lumii acesteia ca să pună pecetea lui Antihrist pe fiecare dintre 
creştini. Pecetea 666 înseamnă că eşti contra lui Hristos, de aceea i se zice Antihrist. De aceea nu poţi 
să te îndreptezi, să spui că „zic ei aşa, dar eu cred în Hristos". Dacă crezi în Hristos, să nu primeşti pece- 
tea să ţi-o pună pe frunte şi pe mână. Dar mai întâi o să ţi-o pună pe buletin şi după aceea merg 
înainte, că aşa o devenit timpurile. 

Lucrurile astea le-a spus Sfântul Ioan Cuvântătorul de Dumnezeu încă de la începutul creştinătăţii. 
Acuma le vedem şi noi, care toată viaţa noastră am citit despre Antihrist, că vine şi face cutare. Şi am 
citit ceea ce a scris Sfântul Ioan Cuvântătorul de Dumnezeu în Apocalips, da' acuma le vedem cu ochii. 



11 Referire la războiul declanşat în martie 2003 de Statele Unite ale Americii împotriva Irakului sub falsul pretext că regimul 
condus de Saddam Hussein ar fi deţinut arme de distrugere în masă. 

12 ll Petru 3, 7-12 

13 



Evrei 4, 7 

Vedeţi, organizaţia asta care uneşte toată Europa la un loc, de-acuma orice zic conducătorii ei, aceea 
trebuie să se facă. Vezi? Conducătorii din fiecare ţară nu mai pot face ce vor ei, decât ceea ce li se 
ordonă de acolo, de la direcţia care conduce Europa. 14 

De aceea, noi, creştinii, trebuie să fim pregătiţi şi să facem răbdare, să ne rugăm la Dumnezeu. Nu ne 
lipseşte altceva decât să ne rugăm la Dumnezeu să ne lumineze mintea, nu numai nouă, ci şi condu- 
cătorilor Bisericii. Că şi conducătorii Bisericii sunt oameni şi de multe ori alunecă şi ei, cu toate că sunt 
oameni culţi, oameni învăţaţi în ţări străine. Dar, de multe ori, asta mai mult i-a păgubit decât le-a fo- 
losit, fiindcă noi, ortodocşii, ca drept-creştini, dacă căutăm să învăţăm de la cei ce nu sunt ortodocşi, 
atuncea o să avem pagubă, după cum se vede. De aceea, să ne rugăm la Dumnezeu să-i lumineze şi pe 
acei care conduc Ortodoxia, să nu accepte ceea ce nu-i plăcut lui Dumnezeu. Şi vezi? Aceia care sunt 
într-adevăr ierarhi n-o să accepte ceea ce se va spune contra Ortodoxiei şi vor avea probleme cu 
autorităţile, că autorităţile, toate, sunt contra lui Hristos. 

Noi suntem datori ca sângele nostru să-1 vărsăm ca să apărăm Ortodoxia. Doară sunt zeci de milioane 
de mucenici care şi-au vărsat sângele în timpurile acestea şi nu s-o cruţat pe sine, şi aşa au sfinţit 
Ortodoxia. Iar nouă, acuma, să ne fie ruşine să spunem că noi suntem adevăraţii creştini fiindcă se 
supără conducătorii lumii acesteia? Nu poate să fie vreodată creştin acela care să zică: „Nu vorbi 
pentru apărarea Ortodoxiei!" Acela e duşmanul Ortodoxiei. Dacă sunt şi arhierei de acest fel, înseamnă 
că s-au îmbrăcat, cum scrie la Sfânta Evanghelie, în haine de oaie. Vasăzică ei, ca şi conducători, sunt 
îmbrăcaţi în piei de oaie, dar înăuntru sunt lupi răpitori. Aceia-s cei mai primejdioşi. De aceea, de la 
început am spus că să ne rugăm să ne lumineze Dumnezeu şi pe noi, şi pe conducătorii Bisericii. 

Aici, în Sfântul Munte, erau înainte mănăstiri mici, cum sunt astăzi chiliile, unele mai mari, altele mai 
mici, şi le zicea „monidriu". Acolo se adunau cinci, zece, douăzeci de părinţi foarte apropiaţi de 

Dumnezeu. Chiar aproape de noi, aici, într-o parte, este un monidriu vechi tare, unde stareţul era tare 
apropiat de Dumnezeu şi vedea duhurile răutăţii cum se adunau şi vorbeau cum să distrugă omenirea, 
ce greutăţi să aducă Sfântului Munte, şi el le auzea. Eh, făcea rugăciune, fugeau duhurile, dar într-o 
bună zi conducătorul dracilor acelora mergea pe acolo pe la mănăstirea lui, monidriul Faraklou, aşa 
avea numele. Mergea cu nişte căpestre pe cap, pe umăr. Părintele ăsta, stareţul, îl vede şi îi zice: 

- „Vezi, dacă eşti drac, eşti mincinos şi eşti şi nebun". 

- „Da ' de ce-s nebun ?' 

- „Ei, ce umbli tu acuma cu căpestrele pe mână?' 

„Ei, păi tu nu ştii", îi răspunde diavolul, „dar căpestrele astea le iau, le am ca să le pun. Uite, ăsta care-i 
mai frumos, e pentru împăratu'. Da' ăsta care-i mai aşa, e pentru prim-ministru. Aista-i pentru 
conducătorii Bisericii: patriarhi, arhierei şi cutare"... şi avea multe şi tot îi spunea el... 



14 Realitatea pierderii suveranităţii statale de către ţările aflate în componenţa Uniunii Europene a fost recunoscută de 
preşedintele Cehiei, ultima dintre cele 27 de state membre UE care au ratificat Tratatul de la Lisabona. Imediat după ceremonia 
de parafare a Constituţiei UE, desfăşurată la 3 noiembrie, 2009, preşedintele Vaclav Klaus a declarat public că „odată cu intrarea 
în vigoare a Tratatului de la Lisabona, Republica Cehă va înceta să mai fie un stat suveran." 

Da' stareţul acela îi zice: 

- „ Vezi, tot mincinos eşti tu. Eşti un mincinos". 

- „Da ' de ce-s mincinos?" 

- „Da ' pen tru mine care-i? Unde-i?" 

„Hă, hă, părinte, păi tu, dacă eu pun căpestrele pe capul conducătorilor, tu vii în urma lor jucând de 
bucurie, «că aşa o zis prim-ministrul, aşa o zis împăratul, aşa o zis şi episcopul... Ce zice el! Ce ştiu eu? Eu 
îs prost, neştiutor»... Şi de aceea mă osârduiesc eu - încă de atuncea, de mulţi ani - să-i înşel pe 
conducători, adică să mă asculte pe mine. Şi, dacă le pun căpăstrul în cap, eu îi duc unde vreau, ca pe 
nişte dobitoci." 

Şi vezi, s-o descoperit de atâţia amar de ani din urmă, s-o găsit un manuscris de la mănăstire cu ce-o 
văzut părintele stareţ de la Faraklou. Şi uite, s-ar putea spune că în timpurile noastre s-o îndeplinit 
lucrurile astea. Că, dacă şi conducătorii Bisericii şi conducătorii ţării nu-s pentru naţiune şi nu-s 
pentru Biserică, se dă de înţeles că ascultă de stăpânitorii lumii acesteia, nu-i aşa? [...] 

Acuma, fiindcă sunt timpurile aşa de critice, nu ne rămâne altceva decât să ne rugăm zi şi noapte la 
Dumnezeu ca să ne lumineze şi pe noi şi pe conducători, să nu facă greşeala să ne ducă pe cărarea 
răutăţii, pe drumul lui Antihrist. N-avem altceva ce face noi - după ideea mea vorbesc - decât să ne ru- 
găm la Dumnezeu să le lumineze mintea conducătorilor lumii şi ai Bisericii, ca să nu ne înşele cu ideile 
lor cele nepotrivite şi să pierdem dorinţa noastră pe care toată viaţa am avut-o şi o avem pentru a 
căpăta veşnicia. (2003) 

Dacă vezi, dacă eşti convins că cel care te conduce e pricinuitorul distrugerii sufletului tău, trebuie să-1 
asculţi?! Dar prima dată trebuie să te convingi că aşa stau lucrurile. Bineînţeles, chestiunile politice nu 
ne interesează, e treaba conducerii politice, dar, dacă vezi că te atacă şi sufleteşte şi Biserica o dis- 
truge, suntem datori să arătăm că suntem creştini, români şi ortodocşi. Aşa trebuie să ne arătăm. 

De aceea atâtea zeci de milioane de creştini şi-au vărsat sângele, pentru ideea asta. Ei sunt acum în 
raiul desfătării şi ne rugăm ziua şi noaptea la dânşii ca prin rugăciunile lor să ne lumineze Dumnezeu 
ca să căpătăm împărăţia Cerurilor. 

Dar să nu fim laşi, să nu zicem: „Nu-i nimica aceea şi nu-i nimica cealaltă". Nu! Odată ce suntem 
creştini, de mici copii, ne-a învrednicit Dumnezeu să ştim, puţin, mult, ceea ce ne vatămă; ştim drumul 
adevărat pe care trebuie să călătorim ca să putem căpăta împărăţia Cerurilor. Fiecare, cât îl luminează 
Dumnezeu, cu înţelepciunea pe care i-a dat-o harul Sfântului Duh, să nu se îndepărteze de creşti- 
nătate, de Hristos şi de Biserica Ortodoxă. N-ai altceva ce învăţa decât ce ne învaţă Biserica noastră 
Ortodoxă, alta nu este. Şi, mult, puţin, ne luminează Dumnezeu, pentru că de mici copii am fost la 
biserică şi am auzit cuvintele pe care ni le spuneau preoţii şi ştim, n-avem cuvânt de îndreptare că nu 
ştim. Vezi? Şi despre Antihrist, încă de mici copii, am auzit şi am citit că o să vină timpurile lui. Şi uite, a 
venit acuma timpul. (2003) 

Suntem în timpurile din urmă, după toate proorociile Proorocilor şi ale Sfinţilor Apostoli. Toţi spun 
într-o conglăsuire că în al VlII-lea veac o să fie mare greutate, mare depărtare de adevăr, la stânga, de 
la Dumnezeu la cele lumeşti. Sunt mulţi cei care se depărtează de Adevăr... Adevărul este Ortodoxia, 

Adevărul este mântuirea, Adevărul este Mântuitorul Hristos. Dacă te-ai depărtat de drumul acesta, 
de-acuma te-ai depărtat de Dumnezeu. 

Sfinţii Părinţi spun că în timpurile acestea este venirea lui Antihrist, şi de aceea proorocii lui Antihrist 
se osârduiesc să îngenuncheze Ortodoxia, cu orânduielile lor şi cu modele lor, ca să nu mai ştii că eşti 
creştin-ortodox. Hotărârile celor şapte Soboare Ecumenice, care s-au făcut pentru îndreptarea 
Ortodoxiei, toate sunt binecuvântate de Dumnezeu şi, dacă le respectăm, avem har dumnezeiesc. Dacă 
nu le respectăm, ne dărâmăm singuri, nu ştim în ce credem. De aceea, cu ajutorul lui Dumnezeu, să nu 
ni se pară grele legile Bisericii. Sunt cele mai uşoare! 

Dar noi ne aplecăm spre ce ne zic ideile noastre, patimile noastre, care vin de la diavolul. Toate pati- 
mile omului sunt de la Satana, că el caută în tot felul, veşnic, să ne dărâme, să ne depărteze de 
Dumnezeu, ca să nu putem căpăta împărăţia Cerurilor. Şi atuncea e vai de capul nostru, căci cu toate 
că am cunoscut drumul cel mai adevărat, drumul cel mai apropiat de mântuirea sufletelor noastre, ne 
slăbănogim - ni se par grele legile Bisericii, legile Ortodoxiei, orânduielile cele frumoase ale 
Ortodoxiei, şi ne dăm la stânga, adică după lumea aceasta. Lumea aceasta în cel rău zace. Putem 
cunoaşte cu toţii că adevărul aşa este - lumea aceasta în cel rău zace. 

Omul nu este numai cât trăieşte, viaţa nu înseamnă numai să trăieşti bine în lumea asta. Adică, dorinţa 
şi fericirea tuturor este să putem căpăta viaţa cea de după moarte, că omul nu moare; numai se 
desparte sufletul de trup şi omul trăieşte veşnic. De aceea trebuie să ne osârduim cât putem, că Bunul 
Dumnezeu veşnic ne este de ajutor, dar nepăsarea noastră ne dărâmă pe noi. Cu ajutorul lui 
Dumnezeu să cerem milă, milă de la Dumnezeu, că omu-i neputincios. Omu-i neputincios... (2003) 

Răbdare! Răbdare, că noi suntem în al VUI-lea veac şi acuma progresează numai răutatea. 
Conducătorii s-au pus de acord ca să dărâme tot ce-i bun şi să aducă în faţa omenirii tot ce-i rău. După 
ideile lor zic că-i bine aşa. Vin cu „Drepturile omului"\ Drepturile omului, adică omul are dreptul să facă 
orice fărădelege pe faţa pământului, că aşa doreşte el, că „aşa am dreptul". Ca să nu mai fie nici o 
ordine, să nu zică nimeni: „Măi, lucrul ăsta nu-i buni" 

Biserica are hotar pus de Sfinţii Părinţi ai celor şapte Soboare Ecumenice că orice păcat trebuie 
pedepsit, trebuie îndreptat. Asta-i adevărul. Dar nu! Acuma aşa zice lumea: „Orice vreau eu, aceea-i 
bun." Vezi? 

Până acolo s-a ajuns, cu hotărâre de la conducătorii Uniunii Europene, că se căsătoreşte bărbat cu 
bărbat. Cică „aşa trebuie! Aşa doresc eu şi nu poate nimeni să-mi zică ceva." Atâta sumedenie de 
exemple avem de la Sodoma şi Gomora, te înfricoşezi numai când vezi cum arată încă locul acela, şi ei 
spun: „Nu! Am dreptul să fac aşal" Adică voit tu te uneşti cu Satana. Adevărat tu te uneşti cu el contra 
lui Dumnezeu, lucrezi ce şi cât poţi contra lui Dumnezeu. Fiindcă vine împărăţia lui Antihrist, de asta 
se întâmplă aşa. (2003) 

Degeaba oi spune eu că-i bun lucrul cutare sau cutare... Să vedem, cine te ascultă? Dacă ierarhul zice 
altfel, ceilalţi toţi o să-ţi spună: „Auzi, ierarhul a spus că nu-i bine". Până când o să vină ierarhul şi-o să 
spună: „Dar ce mai trebuie să faci cruce? Ajunge să te gândeşti la ea". Adică asta e lucrare satanică; de 
aceea se osârduieşte ispititorul, ca pe conducători să-i înşele, ca pe conducători să-i dobândească 
după înşelăciunea lui. 

Eh, noi să facem răbdare, că se apropie timpurile cele mai critice. Să facem răbdare şi să ne pregătim, 
mai cu seamă noi, poporul român. (2003) 

Trebuie băgare de seamă şi ne rugăm lui Dumnezeu să ne lumineze mintea, că acuma conducătorii 
omenirii ascultă de vrăjmaşul. Auzi dumneata, nu s-o pomenit nici în poveşti de mii de mii de ani ca 
omul să-şi facă toate patimile ce le doreşte şi să nu fie pedepsit şi să nu fie certat de nimeni! „Ce vreau, 
fad" Auzi dumneata?! împărăţia lui Antihrist s-a apropiat, de aceea e aşa. [...] Aşa de mult progresează 
răutatea Satanei în sufletul omului că se socoteşte pe sine că-i drept, orice fărădelegi ar fi făcut, după 
cum fac acuma conducătorii omenirii. Cele mai mari fărădelegi de pe faţa pământului, cică ai dreptul 
să le faci. Suntem cei de pe urmă. Dacă suntem în al VUI-lea veac, puteţi să vă gândiţi că suntem cei 
mai de pe urmă. 

Sfinţii Părinţi aşa spun, că în al VUI-lea veac o să se strice rău creştinătatea, o să devină călugării ca 
mirenii. Ucenicul Cuviosului care o zis cuvântul ăsta l-o întrebat: „Păi mirenii cum o să fie?" - „Mirenii o 
să fie ca dracii, ca ispitele". Vezi? Şi încet, încet, vedem cu ochii noştri că aşa e. Şi partea femeiască şi 
partea bărbătească umblă fără nici o ruşine cu fel de fel de mode prin mijlocul oraşelor. Fără nici o 
ruşine! 

Dar acuma, când s-o declarat Dreptul Omului să fie liber de orice oprelişte? Puteţi să vă închipuiţi 
unde o să ajungă omenirea... De aceea, trebuie băgare de seamă. Noi avem destule învăţături şi drumul 
mântuirii fiecăruia dintre noi este deschis şi foarte lesnicios de urmat, numai trebuie băgare de seamă. 
Trebuie luare aminte. (Conv. cu studenţi români) 

Ne dărâmăm cu totul... Dar să ţinem cu respect şi cu sfinţenie sfaturile Bisericii, că Biserica niciodată 
nu a căzut şi veşnic ne sfătuieşte numai cele bune. (2003) 

Antihrist 



Dacă eu sunt creştin-ortodox, de ce să mă închin lui Antihrist? Că Antihrist asta însemnează - 
contra lui Hristos. Toţi sfinţii care au proorocit venirea lui Antihrist spun cât de bun o să fie el 
cănd o să se suie pe tron, cănd o să-1 pună, că el o să fie conducătorul întregii omenirii O să fie 
cel mai milostiv, cel mai curat, cel mai contra fărădelegilor, cel mai rău contra idolatriei. Ei, dar 
după ce se va închina toată omenirea lui, de-acuma o să înceapă să-şi arate răutatea. 

împărăţia lui Antihrist s-a apropiat, după cum scriu Sfinţii Părinţi, că vedem începutul începuturilor, 
se lucrează pentru împărăţia lui Antihrist. De aceea, trebuie să respectăm cu sfinţenie credinţa 
noastră adevărată, ca să putem căpăta împărăţia Cerurilor. (2003) 

în timpul lui Antihrist o să fie atâţia sfinţi mucenici ca în timpurile normale, încă o să-i întreacă pe cei 
dintâi. Cum au fost atâtea milioane şi milioane de sfinţi mucenici, aşa o să fie mulţi sfinţi mucenici şi în 
timpul lui Antihrist. 

031. Dar Antihrist, când o să vină, o să spună „ eu sunt Antihristul!"? Cum îl cunoşti? Cum o 
să-l cunoaştem? 

Apoi nu, că el o să vină după cum se spune, că o să fie cel mai bun om din lume, cel mai milostiv, cel 
mai apropiat de Dumnezeu. O să vină încet, încet, încet, până îl vor pune pe tron, până vor declara că el 
e conducătorul omenirii. Da, asta-i. 

032. Bine, şi dacă el vine cu viclenie, nu declară că este Antihrist, atunci tu cum îl recunoşti? 
Ei, noi ştim din Sfintele Scripturi că cel care lucrează în felul acesta este Antihrist. 15 

033. Dar în istorie au fost multe situaţii, când cu comuniştii etc, şi s-a spus că e lucrarea lui 
Antihrist A fost Antihrist acolo? 

Antihrist n-a fost, dar au fost înaintemergătorii lui Antihrist. 

Şi de unde ştim că n-o să fie alţi înaintemergători şi o să fie Antihrist însuşi? Că situaţiile de genul 
acesta sunt multe în istorie, cu greutăţi mari. 

Fiecare avem o cunoştinţă, unul mai bogată, altul mai simplă, altul simplă de tot, dar ştim care e 
adevărul, care-i credinţa noastră, care-i credinţa ortodoxă. Aceea s-o ţinem. Cât de proşti să fim, cât de 
simplu să cunoaştem, ştim că cel care ţine credinţa este cu Dumnezeu. 



15 u Tesaionicieni 2,9-10 („Iar venirea aceluia va fi prin lucrarea lui Satan, însoţită de tot felul de puteri şi de semne şi de minuni 
mincinoase, şi de amăgiri nelegiuite, pentru fiii pierzării, fiindcă ei n-au primit iubirea adevărului, ca ei să se mântuiască.") 

Aşa cum suntem noi, oamenii de-acuma, care n-ascultăm învăţăturile Bisericii şi ne facem voile 
noastre, de la sine ne dăm în braţele ispititorului. Bineînţeles că atuncea cu Antihrist o să fie făţiş toată 
lumea. Dacă ai pecetea [Iui Antihrist] pe mână, ţi se deschid toate porţile, la bancă, oriunde te duci, 
fiindcă numărul acela-i făcut cu meşteşug în aşa fel că deschide porţile. Vezi ce minunăţie, ce 
„înţelepciune"? 

034. Dar Antihrist vine cu viclenie. 

Ei, sigur că da. Ne spune Sfânta Scriptură că întâi o să fie bun. Dar noi ştim din Sfintele Scripturi că 
regele evreilor e Antihrist. El o să fie rege, o să fie împărat. Dar n-o să fie cu trupul aşa, în haine de 
împărat. Ca un preşedinte, cam aşa o să fie. 

035. Dacă tu nu ştii că-i Antihrist şi îl accepţi la început, că el nu va spune că e împotriva lui 
Hristos, şi pe urmă se întoarce şi îţi dai seama că-i Antihristul, atuncea eşti vinovat dacă 
înainte i-ai slujit, ai făcut voia lui? Ce faci atuncea? 

Atuncea te pocăieşti. 

036. Te pocăieşti şi te împotriveşti lui Antihrist şi Dumnezeu n-o să te judece, nu? Nu trebuie 
să te deznădăjduieşti, că „uite, m-a viclenit"... 

Sigur că da. Mă duc, „iartă-mă, Doamne, că am greşit, am greşit!" Că vezi, Mântuitorul veşnic ne 
cheamă: „Veniţi către Mine toţi cei osteniţi şi însărcinaţi. V-aţi ostenit, nu mai puteţi acuma, cei departe 
de Mine. Eu pentru păcătoşi m-am pogorât şi am tras atâtea urgii omeneşti. Veniţi, că numai la Mine veţi 
căpăta Adevărul, numai la Mine veţi afla Adevărul." 

Oricând Dumnezeu ne îmbrăţişează şi ne iartă, că omu-i făptura lui Dumnezeu, de mâinile lui 
Dumnezeu îi făcut omul şi i-a suflat duh de viaţă. (26-12-2003) 

Vezi, acuma, cum e şi cu buletinele astea. Că la Dumnezeu nu este vicleşug. Eu aşa socotesc, în mintea 
mea asta înapoiată - când ţi se va spune: „Uite, ia buletinul ăsta, şi asta să ştii, că trebuie să te închini lui 
Antihrist"... Dar conducătorii nu spun clar: „E buletinul lui Antihrist şi de aceea iei buletinul, ca să asculţi 
pe Antihrist, nu pe Hristos." Acuma ştii ce spun ei? Că, dacă nu iei buletinul, eşti un răzvrătit, eşti contra 
lor, contra autorităţilor, vasăzică eşti un om care vrei să faci răutate; de aceea iei buletinul ca să nu fii 
neascultător lor, că ei de aceea ne pun legi, ca să fie ascultate. 

Dar, de exemplu, când e vorba de buletinul lui Antihrist, conducătorii trebuie să spună: „Buletinul ăsta 
are 666 şi înseamnă că trebuie să te supui proorocului care va veni. Sau care a venit." Sau cine ştie cine o 
fi. 

037. Dar vor spune ei că-i Antihrist? 

Asta n-o să spună. Dar, dacă ei n-o să spună şi o să te pecetluiască... De exemplu, aşa cum sunt toate 
meşteşugurile înaintate acuma, tu stai aici, numai te-o văzut şi ţi-o şi pus pecetea pe frunte şi pe mână, 
fără să te întrebe, fără cutare... Ei, atuncea tu nu eşti vinovat. 

Atuncea eşti vinovat când vei zice: „Da. Adevărat, fiindcă nu pot trăi altfel şi cutare şi cutare, şi voi, 
conducătorii, aşa aţi găsit de cuviinţă, mă închin lui Antihrist." Aceea! Da' aşa, dacă eu sunt 
creştin-ortodox, de ce să mă închin lui Antihrist? Că Antihrist asta însemnează - contra lui Hristos. 

Toţi sfinţii care au proorocit venirea lui Antihrist spun cât de bun o să fie el când o să se suie pe tron, 
când o să-1 pună, că el o să fie conducătorul întregii omenirii. 16 O să fie cel mai milostiv, cel mai curat, 
cel mai contra fărădelegilor, cel mai rău contra idolatriei. Ei, dar după ce se va închina toată omenirea 
lui, de-acuma o să înceapă să-şi arate răutatea (29-07-2003) 

Conducătorii omenirii aşa vor să facă, ca toată lumea să spună: „Nu-i nimic cutare, nu-i nimic cutare, 
nu-i nimic cutare", ca să rămână sus numai evreul, că el ţine cu stricteţe legea lui. Vor ca numai evreul 
să rămână să conducă omenirea întreagă. Da. Politica toată se învârte ca să ajungă evreul 
conducătorul planetei. Aşa vor conducătorii lumii. De aceea fac în tot felul şi în toate socotelile... 
(21-12-2003) 

Antihrist, când o să vină, tot aşa o să vină - blând, smerit, contra fărădelegilor, contra cutare. Cel mai 
bun om, cel mai „sfânt" de pe faţa pământului o să-1 socotească lumea, până când va lua puterea... Şi pe 
urmă o să arate răutatea lui, căci o să se instaleze toată puterea diavolească într-însul. Dar, ca să înşele 
omenirea, la început o să fie cel mai drept, cel mai milostiv, cel mai curat, cel mai contra fărădelegilor, 
contra idolatriei, până va pune mâna pe conducere. Aşa scrie Sfânta Biblie, aşa scrie în sfintele scrieri. 

038. Bine, acuma sunt mişcări ca New Age-ul, Noua Eră, care adună toate religiile şi zic că 
flecare are partea ei bună şi aşa împacă pe toată lumea. Şi cu asta păcălesc oamenii. 

Sigur că da. Vrăjmaşii Adevărului merg cu atâta diplomaţie încât fără să observi te dai în braţele lui 
Antihrist. Numai Dumnezeu să-şi facă milă, că vezi, ei pun numărul 666, da' nu-ţi spun: ,Ai în vedere că 
numărul ăsta e pecetea lui Antihrist şi, dacă ai luat pecetea lui Antihrist, te-ai lepădat de Hristos." Ei 
nu-ti spun, nu spun nimic. Ei zic altceva: „Dacă n-ai buletinul în regulă, tu eşti contra noastră, trebuie să 
te omoram." Nu-ţi spun altceva. Atâta de încurcate sunt lucrurile... 

Altceva ar fi dacă ţi-ar zice: „Uite, ai pecetea lui Antihrist, ţi-o punem pe frunte şi de-acuma să ştii că eşti 
al lui Antihrist" . Nu-ţi spun asta. Chiar dacă ţi-ar pune pecetea fără să te întrebe, eu cred aşa, după 
adevăr - dacă tu nu spui cu gura ta că „mă împac cu pecetea lui Antihrist sau mă împac să mă depărtez 
de Ortodoxie", Dumnezeu nu-ţi va socoti asta păcat. 

Că ei, acuma, după cum au meşteşugurile, trecând pe lângă ei ţi-au pus pecetea pe mână sau pe frunte, 
fără să ştii, fără să te întrebe, fără nimic. Asta nu înseamnă că tu acuma nu mai eşti creştin, dacă ţi-au 
pus pecetea fără să te întrebe. Trebuie să te întrebe, nu-i aşa? Sau să-ţi spună: „De azi înainte s-a 
terminat!" 

Eh, astea-s ideile mele, aşa socotesc că este adevărul. Adică, ce-ai declarat tu cu gura ta, aceea este 
înaintea lui Dumnezeu. Tu ai declarat şi declari că eşti fiul Părintelui Ceresc, fiul lui Iisus Hristos, nu al 



16 Despre împrejurările în care Antihrist va apărea pe scena istoriei există ample referiri, atât la Părinţii Bisericii din primele 
secole, cum ar fi Sfântul Ipolit al Romei (sec. III), Sfântul Chirii al Ierusalimului (sec. IV), Sfântul Efrem Şirul (sec. IV), Sfântul loan 
Damaschin (sec. VIII), cât şi la cei contemporani: Sfântul Ignatie Briancianinov (sec. XIX), Sfântul Lavrentie al Cernigovului (sec. 
XX), Sfântul loan Maximovici (sec. XX), Cuviosul Seraphim Rose (sec. XX). 

lui Antihrist, că asta e clar, înseamnă că nu eşti contra lui Hristos. De aceea Antihrist asta înseamnă - 
contra lui Hristos. Cum să fiu contra lui Hristos dacă eu sunt creştin? Şi de ce să fiu contra lui Hristos, 
că ăsta-i adevărul - Hristos este Dumnezeu, adevărat Dumnezeu. (2003) 

Vezi, bunătatea lui Dumnezeu i-a insuflat pe Sfinţii Apostoli şi pe Sfinţii Prooroci să proorocească ce o 
să se întâmple cu omenirea. De aceea, acuma ştim cu toţii, după toate scrierile Sfinţilor Părinţi şi ale 
Sfinţilor Prooroci, că vine Antihrist. 

Sunt unii care zic: ,A venit! A venit! A venit!", dar vezi că niciuna din proorociile care le-o spus proorocii 
nu spune ziua şi ceasul şi cutare. Dar noi putem constata că e aproape, după lucrarea omenirii, după 
felul în care omenirea se îndepărtează învederat de Adevăr şi se implică în cele de-a stânga. Că lumea 
în cel rău zace, ideile oamenilor se îndreaptă spre lumea aceasta. Lumea aceasta o stăpâneşte is- 
pititorul. Eh, fie voia Domnului! (12-01-2004) 

666 ■ Numărul Fiarei 



Trebuie să nu ne lepădăm de Hristos. Noi suntem creştini şi Sfinţii Părinţi cei vechi ne-au 
proorocit că o să vină timpurile astea. De-acuma trebuie înţelepciune, că vrăjmaşii Adevărului 
cu diplomaţie fac în aşa fel ca singur tu să ceri pecetluirea. 

039. Părinte Dionisie, la noi în ţară se spune că până în anul 2006 17 trebuie toată România 
să aibă buletine electronice, cu cartelă electronică, cu bani. Unii spun chiar de cipuri 
introduse în mâini. 

Ce scrie în buletinele acelea? 

040. Iţi înmagazinează o grămadă de date despre tine: religia, credinţa, cefei de om eşti tu, 
ce preferinţe ai etc. Cu buletinele astea nu ar fi fost cea mai mare problemă, dar e vorba 
ca mai târziu să se pună pe mână, să se implanteze în corp. Aia-i problema, cred. 

Şi o să pună numărul 666? 

041. Nu, e un microcip. Ceva mic cât un bob de orez şi ţi-l implantează cu seringa sub piele. 
Cu asta se zice că îţi pot induce în minte ideile pe care le vor ei, te pot urmări absolut 
oriunde eşti, chipurile ca să nu te răpească cineva. Dar problema este ca nu cumva, prin 
faptul că îţi pun implantul sub piele, să-ţi inducă nişte semnale, nişte sentimente, să 
obţină un control negativ asupra omului. S-ar părea că fiecare om va avea un cod, şi 
acest cod, care e format din cifre, va conţine probabil şi numărul 666. 



17 



Afirmaţiile sunt făcute în contextul în care, în România, autorităţile au încercat să introducă documentele biometrice încă de 
la începutul anilor 2000. Astfel, în august 2002, a fost emisă o ordonanţă de urgenţă privind regimul juridic al cărţii electronice 
de identitate. Aceasta urma să conţină un microcip performant în care să fie obligatoriu introduse informaţiile de pe vechiul 
buletin de identitate, permisul de conducere şi cartea de alegător, iar după caz, date privind asigurarea medicală, asigurarea 
socială şi amprenta digitală. Ordonanţa 69/2002 trebuia aplicată de la 1 ianuarie 2003 şi cuprindea trei etape de preschimbare a 
vechilor documente de identitate, prevăzute a se încheia la 31 decembrie 2006. Din cauza problemelor de infrastructură, 
Ordonanţa 69/2002 nu a fost pusă în practică. Termenele stabilite ulterior pentru începerea aplicării ei, 1 ianuarie 2006 şi 1 
ianuarie 2009, au rămas nerespectate la rândul lor. 

In cele din urmă, cărţile electronice de identitate urmează să fie introduse începând cu data de 1 ianuarie 2011, conform 
Ordonanţei de urgenţă nr. 184 din 25 noiembrie 2008, publicată în Monitorul Oficial nr. 803 din 2 decembrie 2008, prin care s-a 
amânat cu doi ani termenul de punere în circulaţie a acestor documente. Potrivit autorităţilor, amânarea a fost cauzată de 
întârzierile înregistrate în procesul de modernizare a Sistemului Naţional Informatic de Evidenţă a Populaţiei (SNIEP). 

Minunate [uimitoare] lucruri! Numai dacă or fi aşa, pentru conducerea omenirii - şi nu-i după cum 
citim noi în Apocalipsă, că-i pecetea lui Antihrist în numărul 666 numai atuncea tu poţi să zici că eşti 
creştin. Dar, dacă ai pecetea aceea pusă pe tine, a lui Antihrist, de-acuma tu spui că eşti creştin, dar nu 
eşti creştin, dacă ai primit-o totuşi. Eu cred aşa... nu ştiu cum o fi, dar eu cred că, ca să-ţi dea buletinul 
cu numărul acesta, trebuie să-ţi spună, ca să ştii, ca să fii convins că ai luat pecetea, adică te-ai închinat 
lui Antihrist. 

042. Vedeţi, tehnica avansează foarte mult şi lucrurile se complică, să ştiţi. Şi cu buletinul 
acela nu ştiu cum o fi, cum n-ofi, dar faptul că-ţi implantează sub piele un dispozitiv şi te 
poate urmări oriunde, că poate să-ţi inducă nişte lucruri negative, asta e mai 
problematic. 

043. Ei au ca paravan lupta împotriva terorismului. Spun că, dacă te răpesc nişte terorişti, 
aşa pot să ştie de tine, unde eşti, să te localizeze la milimetru. La copii, în America, s-a 
implantat microcipul, la multe familii bogate, ca să nu le răpească copiii. S-au făcut deja 
probe în sensul ăsta şi acum urmează răspândirea în masă, la populaţie. 

Şi vasăzică, ei o fac pentru ca să se convingă ce fel de persoană eşti. Pentru orice greşeală ai face, te 
găsesc. 

044. Da, te poate găsi oriunde. Nu te mai poţi ascunde. Faci nu ştiu ce lucru şi te ascunzi, dar 
ei te pot găsi imediat, oriunde. Te pot urmări, te ţin sub control în felul ăsta. Şi la 
sistemele de alarmă a maşinilor prin satelit, îţi găseşte maşina oriunde, chiar dacă o 
bagi în buncăre, să zicem, până la un metru jumătate grosime. 

Acuma, totuşi... Oricum ar face ei cu înţelepciunea care o au pe faţa pământului, totu-i să nu fim noi 
depărtaţi de Dumnezeu, cum spune la Apocalips. Dar, dacă-ţi pune pecetea, aceea înseamnă că te dai 
în mâinile lui Antihrist. Tu spui că eşti creştin, dar, dacă ţi-a pus pecetea pe tine, degeaba spui că eşti 
creştin. Eşti depărtat de Dumnezeu. 

045. Dar dacă ei te marchează fără să ştii, dacă tu nu eşti conştient că ţi-au pus pecetea? 

Apoi, părinte, eu socotesc că înaintea lui Dumnezeu este aşa... Dumnezeu zice: „Dă-mi, fiule, inima 
ta" 18 . Dacă tu nu eşti de acord şi ei ţi-au pus pecetea fără să vrei, tu nu ai nici o vinovăţie înaintea lui 
Dumnezeu. Chestiunea asta Dumnezeu o ştie. Dacă ţi-a pus-o fără să-ţi spună, fără să declari: „Da, 
vreau buletinul care are numărul 666, care-i pecetea lui Antihrist, vreau, că am nevoie", n-ai vină. 

Numai atuncea eşti vinovat, dacă ştii. Dar aşa, dacă tu treci pe lângă ei, şi ei, cu meşteşugurile care le 
au, îţi pun numărul, înaintea lui Dumnezeu nu suntem vinovaţi. Tot creştini suntem şi tot ca pe nişte fii 
ai lui Dumnezeu ne va judeca Dumnezeu. 



18 Pilde 23, 26. 

046. Se spune că microcipuhle îţi pot afecta mintea, modul de gândire, că te distrug 
încet-încet, că au scopul să te controleze ca pe un animal. Dacă tu ştii lucrul ăsta, e bine 
să le primeşti? 

Nuuu! Asta-i rău. 

047. Ştiţi cum au făcut? Au dispărut banii şi au făcut cartele. La început, conducătorii spun 
că e bine cu cartela, dar apoi zic că o poţi pierde şi, decât să mai ai cartelă, atunci „mai 
bine îţi implantăm microcip". 19 Şi atuncea te duci la bancă, pui doar degetul şi scoţi 
banii. Microcipul e la tine tot timpul, nu poţi să-l pierzi aşa cum ai pierde o cartelă sau 
un buletin, şi acolo în microcip ai şi toate datele despre tine, top banii. 

Mare lucru, mare lucru. Asta-i! Ei vor să distrugă omenirea, că dacă-ţi pune aşa ceva ca să nu fii stăpân 
tu pe gândire... Eh, numa' mila Domnului să fie cu noi. 

048. Ei sunt şi vicleni, părinte, asta-i problema... 
Vicleni, da... 

049. Unii spun aşa: „Eu o să accept orice, dar n-o să mă las de Hristos". Alţii zic, chiar şi 
Părintele Paisie Aghioritul 20 scria, că asta-i viclenia lor, că te ameţesc, că nu au alt cod. 
Ştiţi că toate lucrurile ce se vând acuma au un fel de cod de bare, sunt trei perechi de 
linii mai mari care la calculator se identifică cu numărul ăsta, 666. Şi ei au zis că altceva 
n-au găsit, deci e o şmecherie la mijloc, e dubios, ştiţi? Şi chestia asta a făcut mare 
panică între unii. 

050. Unii duhovnici din România, pe care i-am întrebat, au spus aşa: „ Cu buletinul nu vă 
faceţi probleme, că nu-i bai cu buletinul, fiindcă lepădarea va fi clară. Că se va spune: 
«Ori te lepezi de Hristos, ori nu poţi cumpăra şi vinde nimic.»". Alţii spun că-i viclenie, că 
o să fie foarte vicleană treaba, că n-or să spună, „uite, te lepezi de Hristos şi poţi 
cumpăra sau vinde". 

051. Deci, care-i treaba? O să fie clară lepădarea? O să spună: „Măi, ori accepţi ăsta şi poţi 
cumpăra orice, dar te lepezi de Hristos, ori dacă nu te lepezi de Hristos, n-ai să poţi 
cumpăra nimic din magazine"? 



19 La data apariţiei cărţii, 2010, băncile din România se află în plin proces de înlocuire a cârdurilor magnetice cu cele care conţin 
cipuri, cel mai important avantaj al acestui instrument de plată fiind considerat gradul superior de securitate. Cârdul cu cip are 
diverse aplicaţii, printre care şi portofelul electronic. Emiterea noilor cârduri se face pe baza normelor Uniunii Europene de 
implementare a sistemului SEPA, care obligă băncile să treacă la cip până la finele lui 2011. 

20 Vezi scrisoarea publică a Cuviosului Paisie Aghioritul (1924-1994), „Semnele Vremurilor - 666", redactată în Sâmbăta din 
prima săptămână a Postului Mare, 1987. 

— 47/31 — 



Stareţul Dionisie — Lumea în vremurile de pe urmă — voi. II 
Apoi da! Da! Aşa cred că o să fie, o să spună clar: „Leapădă-te de Hristosşi uite, ai toate bunătăţile!" 

052. Cum L-au ispitit pe Mântuitorul. 

Păi da... Ei, numai Dumnezeu ştie ce o fi, dar să ne rugăm Bunului Dumnezeu să ne lumineze mintea să 
nu dăm greş. Că, dacă dăm greş... Dar nu cred că treaba asta o slobozeşte Dumnezeu aşa, fără să vrem 
noi să ne lepădăm de Hristos. (Conv. cu monahi de la M-rea Oaşa, 05-11-2002) 

053. Părinte Dionisie, acuma în lume e foarte mare tulburare în legătură cu ştampila 
Antihristului, 666. Ce ne puteţi spune, Sfinţia voastră, în legătură cu această problemă? 

Dacă ţi-o pune pe mână, dacă ţi-a da-o în mână, scrisă, o ştampilă, tu, vrând-nevrând, te-ai dat cu 
Antihrist. Tu zici că eşti creştin şi ortodox, dar, dacă te-ai lepădat, na...Trebuie să nu ne lepădăm de 
Hristos. Noi suntem creştini şi Sfinţii Părinţi cei vechi ne-au proorocit că o să vină timpurile astea. 
De-acuma trebuie înţelepciune, că vrăjmaşii Adevărului cu diplomaţie fac în aşa fel ca singur tu să ceri 
pecetluirea. Dacă n-ai ştampila lui Antihrist, nu poţi să lucrezi, nu poţi să munceşti, n-ai nimic, nimic, 
nimic. 

054. Deci va fi o pregătire, pe buletine, pe paşapoarte, pe bani, pe îmbrăcăminte ori ştampila 
se va pune întâi, va merge direct pe om? 

Ei, păi după cum scriu Sfinţii Părinţi, la urma urmelor, la urmă, o s-o pună pe fruntea omului sau pe 
mână. 

055. Deci acuma buletinele şi paşapoartele care sunt toate electronice, prin calculator, 
conţin ştampila aceasta ori nu? 

Nu ştim. Unii spun că o conţin, dar în secret, însă noi, dacă nu vedem numărul 666, noi rămânem în 
pace şi la Dumnezeu nu suntem vinovaţi. Da' când or veni şi ţi-o vor pune pe mână, pe frunte, atuncea 
e altceva. Dacă ţi-o vor pune fără să vrei tu... na, cum stăm noi acuma la discuţie, ei vin şi de departe îţi 
pun ştampila atuncea nu suntem vinovaţi. Că Dumnezeu ce zice? „Dă-mi, fiule, inima ta". Inima noastră 
este că să nu fim cu Antihrist. Dar, dacă ei cu vicleşug ne-au ştampilat, înaintea lui Dumnezeu suntem 
fără de vină. Dumnezeu inima o caută. Că ei o să întrebuinţeze şi asta, vrând-nevrând te ştampilează. 

056. Părinte Dionisie, se spune că omul, când va primi ştampila asta, benevol se va lepăda de 
Hristosşi n-o să mai poată face fapte bune, adică o să fie ca un fel de robot Mulţi se tem 
să primească paşapoartele şi buletinele electronice, zic că ele conţin ştampila aceasta şi 
chiar s-au creat multe neînţelegeri. 

057. Mai ales în Biserica Ortodoxă Rusă sunt mulţi preoţi care nici nu-i primesc la 
împărtăşanie pe cei care au buletine şi paşapoarte electronice, nici în mănăstire nu le 
permit să intre, pentru că spun că aceşti oameni de-acum sunt lepădaţi de Hristos. 
Totuşi, oamenii aceştia, făcând lucruri, le fac conştient, adică fac fapte cum este 

pocăinţa, recunosc că au păcătuit, îi doare în suflet.. Cum vă explicaţi lucrul acesta? 
Sunt de primit buletinele acestea ori nu, îndeobşte? 

Părinte, e lucru simplu. Când ţi-or pune pe mână sau ţi-or da: „Uite, aici e 666, primeşte-1!", şi tu vei 
primi, atuncea eşti vinovat, fiindcă ştim de mici copii că acela-i Antihristul. Dar, dacă el, fără să te 
întrebe, fără nimica, nu-ţi spune: „Uite, îţi dau paşaportul, da' înăuntru am pus ştampila lui Antihrist", 
nu-ţi spune, nu ştii nimic, şi ai tu ideea că nu cumva să fie scris, atuncea n-avem păcat. Avem păcat 
când tu singur o ceri: „Dă-mi ştampila 666, că eu mă dau cu voi". Atuncea-i păcat! Dar, dacă el ţi-o dă 
fără să ştii tu, fără să îţi ceară ideile tale, atuncea nu e. Că la Dumnezeu nu este nedreptate. Numai 
Dumnezeu este adevărul. 

058. Mulţi se tem că datele din paşaport sunt introduse într-un calculator universal, acela 
mare despre care se vorbeşte, „Fiara" 21 , şi că prin acest calculator poate să fie 
influenţată conştiinţa şi voinţa omului, să-l lipsească de voinţă. 

Apoi părinte, în chestiunile astea numai Dumnezeu să ne fie într-ajutor şi să ne lumineze! Ce ştim noi 
ce fac ei? Se poate întâmpla aşa că, fără să ne mai întrebe, te ştampilează, te cutare şi uite, asta e... Dar 
la Dumnezeu nu merge vicleşug. Nu, la Dumnezeu este ce gândeşti tu în sufletul tău. Că aşa zice 
Mântuitorul: „Dă-mi, fiule, inima ta", adică inima noastră să fie cu Dumnezeu. Şi Dumnezeu ştie că, 
dacă ne-o pune cu sila, fără să ne întrebe, inima noastră-i cu Dumnezeu, nu-i cu ştampila lui Antihrist. 
Eh!... Să facem răbdare şi Dumnezeu să ne fie întru ajutor. (Conv. cu călugări de la M-rea Noul Neamţ, 
Basarabia, 08-07-2002) 

059. credincioasă din ţară spune că o să se pună tipuri la animale 22 , o să le marcheze, şi vă 
întreabă ce atitudine să ia? 

De ce o să pună semne pe animale? 

060. Păi ca să ştie numărul lor, ca să aibă control asupra lor. Pentru recensământ 

Da, asta şi înainte era, când eram eu mic. La noi este o comună mare, cu două sate, şi apoi vacile care 
erau, vacile care se mulgeau aveau cireada lor diferită - „cireada din Cotul de sus" şi „cireada din Cotul 
de jos" - adică erau două cirede, şi pe fiecare vacă se punea o pecete, pe corp, ca să se ştie că-i de la 
cireada de jos sau de sus. 



21 în literatura de specialitate referitoare la sistemele de supraveghere electronică se afirmă că „The Beast" (Fiara) - porecla 
atribuită încă din anii 70 - '80 unui gigantic calculator aflat la Bruxelles, într-unui dintre sediile oficiale ale Pieţei Comune - ar 
avea misiunea de a monitoriza vieţile sutelor de milioane de cetăţeni ai Uniunii Europene. 

22 în România, pe baza Legii 25/2003 (înregistrarea bovinelor), Autoritatea Naţională Sanitară Veterinară şi pentru Siguranţa Ali- 
mentelor (ANSVSA) a început din 2005 implementarea efectivă a sistemului de identificare şi înregistrare a bovinelor, ovinelor, 
caprinelor şi suinelor, prin injectarea sub piele a unui microcip. Fiecare animal a fost identificat printr-un număr unic la nivel 
naţional. Conform Legii 25/2003, proprietarii care nu îşi înregistrează animalele cu cipul electronic nu le pot vinde şi sunt pasibili 
de amenzi mari. 

061. Deci ce să facă femeia, să primească marcarea animalelor? 

Să primească, sigur, că asta nu-i un lucru care să te despartă de Dumnezeu. 

062. Ea mai spune că e vorba să se dea buletine cu microcipuh. Adică microcipuri în buletin, 
separat, nu pe om. încă nu-i vorba să fie chiar aşa, dar ce să facă atunci când vor veni? 

Ei, păi atuncea când or veni, să se ajute, să se sfătuiască cu duhovnicii din ţară. Că vezi ce lucru 
„minunat" este? Noi ştim din Sfintele Cărţi că buletinul acela are 666, pecetea lui Antihrist. Dar ei nu-ţi 
spun: „Ai în vedere că ăsta e 666, care înseamnă că nu mai eşti apropiat de Hristos; eşti apropiat de 
Antihrist, contra lui Hristos." 

Atâta-i de minunat lucru, că şi părintele Cleopa aşa spunea: „Dacă nu-ţi spune că-i 666, eu iau buletinul 
acela. Tot cu Hristos sunt." Ei, lucruri „minunate", că ei pot să-ţi pună pecetea pe frunte şi pe mână fără 
să ştii. 

Numai când o să fie discuţia, „uite, de azi înainte o să ai buletinul ăsta. Buletinul ăsta este ca să fii 
ucenicul lui Antihrist" , atuncea, sigur, e altceva. Eu cred aşa, că trebuie discutate lucrurile astea cu 
oameni inspiraţi de Duhul Sfânt. Conducătorii lumii o să spună aşa: „Dacă nu iei buletinul, tu eşti con- 
tra noastră. Dacă nu iei buletinul, eşti contra legilor." Vezi? Dar când declari: „Da, iau buletinul şi mă 
închin lui Antihrist" , când te închini lui Antihrist, de-acuma te-ai lepădat de Hristos cu desăvârşire. 
(21-09-2003) 

După cum au conducătorii lumii meşteşugurile lor atâta de titanice, îţi pun ştampila pe frunte şi pe 
mână fără să ştii tu. Dar atuncea tu eşti vinovat? De la sine se înţelege că nu. Aşa şi asta. Dacă ei nu-ţi 
spun nimic... 

Am vorbit acum vreo trei ani cu nişte poliţişti despre buletinele astea. Ziceau: „Ei nu-ţi spun că ăsta-i 
buletinul cu 666, ăsta-i buletinul." Nu discută nimic, să-ţi zică: «Uite, ai buletinul ăsta, dar să ştii că ăsta-i 
buletinul lui Antihrist şi te-ai lepădat de Hristos.» Atuncea da. Dar aşa, noi, ca poliţai, trebuie să-1 luăm şi 
să-1 punem în buzunar şi să ne orânduim după acelea fără să discutăm, că, dacă începem să discutăm, 
mai cu seamă noi, ca poliţai, dacă zicem că nu-1 luăm, că-i aşa şi aşa, tot atuncea ne dă afară." 

Eu aşa cred, Dumnezeu ştie cum, dar adevărul ăsta este - când cu gura ta te lepezi, când cu gura ta 
spui: „Vreau să iau 666, să fiu ucenicul lui Antihrist" , atuncea eşti vinovat. Aceea da. Dar ei nu-ţi spun 
nimica de aşa ceva. Ei spun că „666 e secretul nostru, prin care putem să ştim ce face toată omenirea, 
prin care poate să te controleze pe tine unde eşti şi ce faci, dacă nu eşti om rău şi dacă nu eşti om bun, ca 
să fii totdeauna sub observaţia lor." 

063. Bine, asta nu-i ceva făţiş împotriva credinţei. Buletinul ţine mai mult de orânduirea 
politică a statului, a veacului ăstuia. 

Sigur, a veacului. Numai când ţi se cere o lepădare de Hristos, atuncea e primejdie. Dar noi, fiindcă 
ştim din Sfintele Scripturi că 666 este pecetea lui Antihrist, să fim atenţi. însă ei nu-ţi spun de aşa ceva, 
ci doar: „Cu numărul ăsta noi putem controla tot Pământul, să ştim orice persoană, cine e şi ce face şi 
cutare." (21-09-2003) 

064. Părinte Dionisie, au apărut acum nişte cărţi despre 666, despre sistemul de marcare cu 
666 pe mână sau pe frunte, despre buletine, cârduri, cecuri, că o să fie cum scrie şi în 
Apocalipsă 23 . 

Da. Cu câtă subtilitate lucrează vrăjmaşul! Şi vezi, s-a scris despre asta încă din timpul Sfinţilor 
Apostoli. Sfântul Ioan, Cuvântătorul de Dumnezeu, el a văzut chestiunea asta. 

065. Apocalipsă! 

Apocalipsă, vezi? Adică n-avem nici un cuvânt de îndreptare, că n-am ştiut, că n-am priceput toate 
astea. Dar, cu toate că ştim, trebuie să ne rugăm zi şi noapte la bunul Părinte Ceresc să ne lumineze, să 
nu alunecăm, că cei care vin cu chestiunile astea sunt oameni subtili, adică oameni experimentaţi în 
vicleşug, ca să te convingă că nu-i nimica. ,Asta nu-i nimica, aceea nu-i nimica", până când îţi pune 
pecetea şi de-acuma eşti al lui Antihrist. Tu spui: „Eu sunt creştin-ortodox" , dar ai pecetea pe tine. Vezi? 
Vezi, câtă „delicateţe" satanicească? 

066. Şi cum o să fie asta, părinte? 

Uite ce - sub nici un motiv nu poate să-ţi pună pecetea forţat. 24 Singur-singur tu o să poţi să o ceri, că, 
dacă ţi-o pune forţat sau tu nici nu ştii, înaintea lui Dumnezeu nu este nedreptate. Noi stăm acuma şi 
mâncăm, dar, dacă vine altul şi ne-o băgat otravă în mâncarea noastră, noi am mâncat-o fiindcă n-am 
ştiut, nu-i aşa? Aşa şi cu pecetea lui Antihrist - dacă va fi pusă pe persoanele care nu sunt de acord să o 
primescă şi ştiu că e vătămătoare, chiar dacă se va pune, persoanele acelea înaintea lui Dumnezeu 
socotesc că n-o să fie vinovate. 

Totul este voinţa omului. Singur o să te duci şi o să o ceri: „Nu-i nimic, uite, cum a luat celălalt şi are 
dreptul să se ducă încoace şi încolo, şi are şi serviciu, şi-i plătit bine, de-acuma mă duc şi eu." Atuncea eşti 
depărtat de Dumnezeu, fiindcă cu voinţa ta vii. (Conv. cu trei studenţi români) 

Bineînţeles, acuma pe alimentele care se vând au pus sigiliul acela. 25 Nici nu ne-au întrebat, nici 
nimica, numai Dumnezeu ştie, dar eu socot că nu suntem vinovaţi. Nu ne-o întrebat nimenea, au pus 



23 Este vorba, în principal, de cărţile intitulate „La apusul libertăţii", scrisă de ieromonahul Hristodul, călugăr de la Muntele 
Athos, şi „Apocalipsă 13. Sfârşitul libertăţii umane", scrisă de românul Mircea Vlad (pseudonim). 

24 De aceeaşi părere era şi Cuviosul Paisie Aghioritul (1924-1994). întrebat fiind dacă mai marii lumii vor impune pecetluirea cu sila, 
el a răspuns: „Politeţea lor nu va ajunge până acolo! Vor fi politicoşi pentru că vor fi... europeni. Vor arăta că sunt la înălţime. Nu 
vor chinui pe oameni, dar omul nu va putea trăi dacă nu are pecetea. Vor spune: «Fără pecete vă chinuiţi! Dacă aţi fi primit-o, 
nu aţi fi trăit aşa de greu.»", (Cuviosul Paisie Aghioritul, „Trezire duhovnicească", p. 202). în acelaşi timp, Părintele Paisie era 
convins că procesul de înaintare spre pecetluire va fi viclean şi că cei care nu vor fi de acord cu sistemul impus de Antihrist vor 
sfârşi prin a fi persecutaţi. 

25 Referire la aşa-numitele coduri de bare folosite pentru reprezentarea numerelor de cod ale diferitelor produse, cele mai cu- 
noscute şi mai larg întrebuinţate sisteme fiind U.P.C (Universal Product Code - Codul universal al produselor) şi E.A.N-13 
(European Article Numbering - Numerotarea Europeană a Obiectelor). O serie de specialişti susţin că barele de siguranţă (guard 
bars) aflate la începutul, la sfârşitul şi la mijlocul codului - trei perechi de linii verticale paralele mai lungi decât celelalte linii 

sigiliul acolo cu vicleşug, ca să obişnuiască omenirea cu semnele acelea, ca atunci când ţi le-or pune pe 
mână sau pe frunte să zici că nu-i nimica. Ei, d-apoi cum să fie nimica? Dacă zici asta, tu te-ai lepădat 
desăvârşit de Hristos. Nu-i aşa, asta-i o greşeală. Poţi pune tu o sută de cruci, dar în inima şi în mintea 
ta singur cunoşti că eşti vinovat. Aşa mergi înaintea lui Dumnezeu... 

Vezi, de aceea trebuie luare aminte, că toate cele ce s-au scris, spre învăţătura noastră s-au scris. Noi 
suntem în timpurile cele mai critice. Cei mai mulţi duşmani ai Ortodoxiei sunt acuma, cum n-au fost 
poate niciodată. Şi cu mult vicleşug se poartă duşmanii. înainte, împăraţii romanilor - că de acolo a 
început urgia, dacă le spuneai că eşti creştin te omorau, te tăiau, te făceau bucăţele - nu mai stăteau la 
discuţii. Dar acuma cu mult vicleşug duşmanii Ortodoxiei caută să te convingă ca tu singur să-i asculţi 
şi să te lepezi de credinţă şi de Adevăr. Dar după cum am zis - noi, ca oameni simpli şi ca oameni 
înapoiaţi, nu ne trebuieşte nimic altceva decât să ne rugăm zi şi noapte la Dumnezeu să ne izbăvească 
Dumnezeu de întunecime. Nu numai pe noi, dar şi pe conducătorii noştri. (2003) 



(cu nesimţire îmi adaug blog-ul aici, 
Pustnicul Digital, poate se foloseşte cineva) 



paralele - sunt citite de computer ca fiind cifra 6. La citirea codului, calculatorul detectează mai întâi prezenţa celor trei bare de 
siguranţă (care, decodificate, alcătuiesc pe toate produsele numărul 666) şi apoi, recunoscând această pecete, declanşează 
citirea codului şi efectuarea operaţiilor economice. Potrivit unor teologi şi gânditori creştini, sistemul electronic utilizat în cazul 
codurilor de bare, având la bază numărul 666, este premisa instaurării pe Pământ, pe parcursul mai multor etape, a sistemului 
economic, politic şi social menţionat în Cartea Apocalipsei, şi care are drept scop identificarea oamenilor după numărul fiarei şi 
aservirea lor lui Antihrist. Acceptarea numărului fiarei va atrage după sine lepădarea de Hristos şi înstrăinarea automată şi 
veşnică de singurul şi adevăratul nostru Domn. 

